hotchpotch/miracl-hf-unified huggingface dataset:
ดาวน์โหลดทูโดเนต
ดาวน์โหลดทูโดเนต () เป็นโครงการของมิวสิกฟอร์รีลีฟ เป็นองค์กรที่ไม่แสวงหากำไรที่จัดตั้งขึ้นโดย ลิงคินพาร์ก ในปี พ.ศ. 2548 เพื่อช่วยเหลือผู้ประสบภัยจากภัยภัยพิบัติทางธรรมชาติ โครงการนี้ได้ออกจำหน่ายอัลบั้มรวบรวมไปแล้วสามชุด ได้แก่ เหตุการณ์แผ่นดินไหวในเฮติ พ.ศ. 2553 สองชุด และแผ่นดินไหวและคลื่นสึนามิในโทโฮะกุ พ.ศ. 2554 หนึ่งชุด โดยให้ศิลปินต่างๆ ได้มีส่วนร่วมในการทำผลงานเพลงเพื่อนำมารวบรวมเป็นอัลบั้ม แล้วให้คนที่อยากมีส่วนร่วมในการสนับสนุนโครงการนี้ดาวน์โหลดเพลงในอัลบั้ม หรือจะบริจาคเงินอย่างเดียวก็ได้ ซึ่งเงินที่ได้จะนำไปบรรเทาทุกข์ผู้ประสบภัย
ดาวน์โหลดทูโดเนตฟอร์เฮติ () เป็นอัลบั้มรวมเพลงโดยองค์กรมิวสิกฟอร์รีลีฟ ซึ่งดำเนินงานร่วมกับมูลนิธิสหประชาชาติ องค์การที่อยู่อาศัยเพื่อมนุษยชาติสากล และเดฟแมทธิวส์แบนด์ เพื่อจัดหาอาหาร น้ำ อุปกรณ์การแพทย์ และที่อยู่อาศัยอย่างยั่งยืนสำหรับผู้ที่รับผลกระทบจากแผ่นดินไหวในเฮติ พ.ศ. 2553 ไมค์ ชิโนดะ และ เอนรีเก อีเกลเซียส ได้ส่งเสริมการรวบรวมเพลงใน"แลร์รีคิงไลฟ์" ได้ยอดจำหน่ายประมาณ 270,000 ดอลลาร์สหรัฐกับ 115,000 ดาวน์โหลด
ดาวน์โหลดทูโดเนตฟอร์เฮติ V2.0 () เป็นอัลบั้มรวมเพลงที่เป็นเหมือนภาคต่อของอัลบั้ม"ดาวน์โหลดทูโดเนตฟอร์เฮติ" เพื่อช่วยเหลือผู้ประสบภัยจากเหตุการณ์แผ่นดินไหวในเฮติ พ.ศ. 2553 แต่อัลบั้มได้ออกจำหน่ายในวันที่ 11 มกราคม พ.ศ. 2554 โดยมีบางเพลงจากอัลบั้มแรก "ดาวน์โหลดทูโดเนตฟอร์เฮติ" มารวมอยู่ในอัลบั้มนี้ด้วย โดยทำยอดเงินบริจาคได้มากกว่า 26,000 ดอลล่าร์สหรัฐ
ดาวน์โหลดทูโดเนต: สึนามิรีลีฟ ( บางครั้งเรียกว่า Download to Donate for Japan) เป็นอัลบั้มรวมเพลงโดยองค์กรมิวสิกฟอร์รีลีฟ เพื่อช่วยเหลือผู้ประสบภัยจากเหตุการณ์แผ่นดินไหวและคลื่นสึนามิในโทโฮะกุ พ.ศ. 2554 อัลบั้มออกจำหน่ายในวันที่ 22 มีนาคม พ.ศ. 2554
นโยบายการขอรับลงตราของประเทศไทย
ผู้เดินทางเข้ามาในประเทศไทยจะต้องถือวีซ่าที่ออกโดยคณะผู้แทนทางการทูตไทย เว้นแต่เข้าข่ายได้รับยกเว้นวีซ่าหรือเป็นประเทศที่สามารถขอรับวีซ่าเมื่อเดินทางมาถึงได้
ปัจจุบันประเทศไทยทำความตกลงทวิภาคียกเว้นวีซ่าเพื่อให้สิทธิยกเว้นวีซ่ากับคนชาติของ 56 ประเทศ ประเทศในซีกโลกตะวันตกส่วนมากได้รับยกเว้นวีซ่า อย่างไรก็ดีประเทศทางตะวันออกบางส่วนของสหภาพยุโรปเช่นลัตเวีย ลิทัวเนีย โรมาเนีย บัลแกเรีย มอลตาและไซปรัสจะต้องมีวีซ่า แต่วีซ่าดังกล่าวสามารถขอได้เมื่อเดินทางมาถึง (ในจุดเข้าเมืองที่กำหนดไว้)
ตั้งแต่พฤษภาคม พ.ศ. 2557 การรีเซ็ตเวลาสำหรับการยกเว้นวีซ่าโดยการเดินทางออกไปยังประเทศเพื่อนบ้านแล้วกลับเข้ามาอีก ไม่สามารถกระทำได้อีกต่อไป ดังนี้หากคนชาติอื่นประสงค์จะอยู่ต่อเกินเวลายกเว้นวีซ่าจะต้องขอวีซ่าให้เรียบร้อย อย่างไรก็ดีในเดือนสิงหาคมปีเดียวกัน นายกรัฐมนตรีขอให้ตำรวจตรวจคนเข้าเมืองยืดหยุ่นการบังคับใช้กฎหมายในส่วนนี้เนื่องจากการบังคับใช้กฎหมายเข้มงวดจะมีผลกระทบต่อโรงเรียนและอุตสาหกรรมท่องเที่ยว
รัฐบาลของประเทศดังต่อไปนี้ทำข้อตกลงทวิภาคียกเว้นวีซ่ากับประเทศไทย และคนชาติของทั้งสองประเทศสามารถอาศัยในประเทศคู่ภาคีโดยไม่ต้องมีวีซ่าสูงสุด 90 วัน
ประเทศต่อไปนี้จะได้รับการยกเว้นวีซ่าเมื่อเดินทางมายังประเทศไทยเป็นระยะเวลาสูงสุด 30 วัน โดยการผ่านแดนทางอากาศ (ทางท่าอากาศยาน) จะได้รับยกเว้นวีซ่าเป็นระยะเวลาสูงสุด 30 วัน ส่วนการผ่านแดนทางบกจะได้รับยกเว้นเป็นเวลาสูงสุด 15 วัน เว้นแต่จะได้รับการยกเว้นพิเศษ
† คนชาติของประเทศที่ประเทศไทยมีข้อตกลงทวิภาคีเกี่ยวกับการยกเว้นวีซ่าด้วย จะได้รับยกเว้นวีซ่าเป็นเวลา 30 วัน
‡ คนชาติของประเทศในกลุ่ม G7 (สหรัฐอเมริกา สหราชอาณาจักร ฝรั่งเศส เยอรมนี อิตาลี แคนาดาและญี่ปุ่น) จะได้รับยกเว้นวีซ่าเป็นเวลาสูงสุด 30 วันเมื่อผ่านแดนทางบก ตั้งแต่ 1 พฤศจิกายน 2556 เป็นต้นไป
ตั้งแต่วันที่ 29 สิงหาคม 2557 คนชาติของประเทศที่ได้รับการยกเว้นวีซ่าเกือบทั้งหมดสามารถขอพำนักต่อได้อีก 30 วัน
"หมายเหตุ: หนังสือเดินทางทุกประเภทในที่นี้หมายถึงหนังสือเดินทางประเภททูต ราชการ และธรรมดา"คนชาติของประเทศต่อไปนี้สามารถขอวีซ่าเมื่อเดินทางมาถึงได้ ณ จุดผ่านแดนทางอากาศหรือทางบกที่สำคัญ โดยมีค่าใช้จ่าย 1,000 บาท และสามารถพำนักได้ 15 วัน ไม่สามารถต่ออายุได้ นอกจากนี้ผู้ถือหนังสือเดินทางจีนหรือหนังสือเดินทางไต้หวันจะได้รับยกเว้นค่าธรรมเนียมวีซ่าเมื่อเดินทางเข้าประเทศตั้งแต่ 9 สิงหาคมถึง 8 พฤศจิกายน 2557
สหพันธรัฐอาหรับ
สหพันธรัฐอาหรับแห่งอิรักและจอร์แดน (Arab Federation of Iraq and Jordan) หรือ สหพันธรัฐอาหรับ (Arab Federation) เป็นรัฐอายุสั้นซึ่งก่อตั้งเมื่อ พ.ศ. 2501 ระหว่างราชอาณาจักรอิรักและจอร์แดน สหพันธรัฐได้ตั้งขึ้นเมื่อ 14 กุมภาพันธ์ พ.ศ. 2501 เมื่อพระเจ้าฟัยศ็อลที่ 2 แห่งอิรักและสมเด็จพระราชาธิบดีฮุสเซนแห่งจอร์แดน พระญาติของพระองค์ได้ตกลงรวมราชอาณาจักรฮัชไมต์ทั้งสองแห่งเข้าด้วยกันเพื่อเป็นการตอบสนองต่อการรวมตัวกันของอียิปต์และซีเรียเป็นสหสาธารณรัฐอาหรับ สหพันธรัฐนี้มีอายุเพียง 6 เดือน โดยสลายตัวลงเมื่อ 2 สิงหาคม พ.ศ. 2501 หลังจากพระเจ้าฟัยศ็อลที่ 2 ถูกรัฐประหารในวันที่ 14 กรกฎาคม พ.ศ. 2501
แล้วเราจะได้รักกันไหม
"แล้วเราจะได้รักกันไหม" เป็นเพลงประกอบละครโทรทัศน์ซีรีส์ฟอร์มยักษ์เรื่อง "ไรซิงซัน ตอน รอยฝันตะวันเดือด" ประพันธ์คำร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย นวโกเมศ เกรียงไกร ขับร้องโดยณเดชน์ คูกิมิยะ และ อุรัสยา เสปอร์บันด์ เป็นการจับไมค์ร้องเพลงร่วมกันครั้งแรกของ ณเดชน์และญาญ่า เป็นการประสานสองพลังเสียง ระหว่างหนึ่งเสียงนุ่มอบอุ่น และหนึ่งเสียงใสซึ้ง สร้างสีสันใหม่ๆให้กับทั้งคู่
มิวสิกวีดิโอเพลงนี้เผยแพร่ครั้งแรกในวันที่ 14 สิงหาคม พ.ศ. 2557 โดยเนื้อหาเพลงนั้นพูดถึงคนปากไม่ตรงกับใจ ไม่กล้าบอกความรู้สึกที่แท้จริงออกมา ทั้งที่หัวใจเต็มไปด้วยความรักที่ยิ่งใหญ่ จริงจัง บอกเล่าความขัดแย้งของปากกับใจได้เป็นอย่า­งดี
เพลงนี้ได้รับรางวัลเพลงประกอบละครแห่งปี จากงานจีเมมเบอร์ อวอร์ด และได้รับรางวัลเพลงยอดนิยมจาก 3 สถาบันรางวัล
เพลง "แล้วเราจะได้รักกันไหม" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 กันยายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
องค์การบริหารส่วนตำบลท่าไร่
องค์การบริหารส่วนตำบลท่าไร่ ตำบลท่าไร่ เป็นตำบลหนึ่งในจำนวน 13 ตำบลของอำเภอเมืองนครศรีธรรมราช ได้ยกฐานะเป็นองค์การบริหารส่วนตำบลเมื่อวันที่ 19 มีนาคม 2539 ซึ่งเป็นองค์กรปกครองส่วนท้องถิ่น มีฐานะเป็น นิติบุคคล อยู่ห่างจากที่ว่าการอำเภอเมืองนครศรีธรรมราช ไปทางทิศตะวันออก ประมาณ 13 กิโลเมตร การคมนาคมติดต่อระหว่าง ตำบล อำเภอ และจังหวัด รวมทั้งการคมนาคมภายในหมู่บ้าน ทางหลวงแผ่นดิน ทางหลวงจังหวัด หมายเลข 4013 (นครศรีฯ - ปากพนัง) ผ่านทางทิศตะวันตกของตำบลและสำหรับเส้นทางเชื่อมระหว่างหมู่บ้าน จำนวน 41 สาย
ตำบลท่าไร่ เป็นตำบลหนึ่ง ในจำนวน 13 ตำบล ของอำเภอเมืองนครศรีธรรมราช จังหวัดนครศรีธรรมราช ได้ยกฐานะเป็นองค์การบริหารส่วนตำบล ตามประกาศกระทรวงมหาดไทย เมื่อวันที่ 19 มกราคม 2539 ซึ่งเป็นองค์กรปกครองส่วนท้องถิ่น มีฐานะเป็นนิติบุคคล ชื่อว่า “องค์การบริหารส่วนตำบลท่าไร่” เป็นองค์การบริหารส่วนตำบลขนาดเล็ก ระดับชั้น 5 ต่อมาเมื่อมีการพัฒนาเพิ่มขึ้น รายได้เพิ่มขึ้นได้ปรับขนาดเป็นองค์การบริหารส่วนตำบลขนาดกลาง เมื่อวันที่ 25 เดือน เมษายน พ.ศ. 2551 องค์การบริหารส่วนตำบลท่าไร่ อยู่ห่างจากที่ว่าการอำเภอเมืองนครศรีธรรมราช (แห่งใหม่ ตำบลปากพูน) ไปทางทิศเหนือ เป็นระยะทางประมาณ 18 กิโลเมตร มีเนื้อที่ 45.96 ตารางกิโลเมตร หรือประมาณ 28,725 ไร่
องค์การบริหารส่วนตำบลท่าไร่ ตั้งอยู่ทางทิศตะวันออกของตัวอำเภอเมืองนครศรีธรรมราช
ลักษณะภูมิประเทศขององค์การบริหารส่วนตำบลท่าไร่ เป็นพื้นที่ราบเอียงไปทางทิศ ตะวันออกสู่อ่าวปากพนัง (อ่าวไทย) มีคลองธรรมชาติหลายสายผ่านในตำบลได้แก่ คลองปากนคร (หัวตรุด) ผ่านทางตอนเหนือของตำบล คลองไม้เสียบผ่านทางตะวันตกของตำบล , คลองบางใหญ่(บ้านบางพุทรา)ผ่านทางตอนล่างของตำบล , คลองบางควายผ่านทางตอนกลางของตำบล และมีเส้นทางหลวงจังหวัดหมายเลข 4013 (นครศรีธรรมราช - ปากพนัง)
สภาพอากาศโดยทั่วไปอยู่ในเขตมรสุมเมืองร้อน ฝนตกตลอดปี อุณหภูมิเฉลี่ย 27.58 องศาเซลเซียส แบ่งฤดูกาลออกเป็น 2 ฤดู
องค์การบริหารส่วนตำบลท่าซักแบ่งเขตการปกครองออกเป็น 6 หมู่บ้าน ได้แก่
เน็กซัส 6
เน็กซัส 6 (; ชื่อรหัส Shamu) เป็นสมาร์ตโฟน ร่วมผลิตโดยกูเกิลและโมโตโรลา เป็นลำดับที่ 6 ในตระกูลกูเกิล เน็กซัส เปิดตัวเมื่อวันที่ 15 ตุลาคม 2557 และจัดจำหน่ายพรีออเดอร์ในช่วงปลายเดือนตุลาคม เน็กซัส 6 เป็นสมาร์ตโฟนรุ่นแรกในตระกูลที่ผลิตโดยโมโตโรลา และเป็นรุ่นแรกใช้ระบบปฏิบัติการแอนดรอยด์ 5.0 "โลลิป๊อป"
อกหัก (เพลงบอดี้สแลม)
"อกหัก" เป็นซิงเกิลจากอัลบั้มของวงดนตรีแนวร็อกบอดี้สแลม จากอัลบั้มชุดที่ 4 "Save my Life"
เพลง อกหัก ติดอันดับสูงสุด 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 5 พฤศจิกายน พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
วอลเลย์บอลเวิลด์กรังด์ปรีซ์ 2015
วอลเลย์บอลเวิลด์กรังด์ปรีซ์ 2015 () เป็นการแข่งขันวอลเลย์บอลหญิงระดับโลก จำนวน 28 ทีม เริ่มทำการแข่งขันตั้งแต่วันที่ 26 มิถุนายน – 2 สิงหาคม พ.ศ. 2558 เจ้าภาพการแข่งขันรอบสุดท้ายในครั้งนี้คือ โอมาฮา, รัฐเนแบรสกา, สหรัฐอเมริกา
|ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
เน็กซัส 9
เน็กซัส 9 (; โค้ดเนม Volantis หรือ Flounder) เป็นแท็บเล็ตคอมพิวเตอร์ ร่วมผลิตโดยกูเกิลและ HTC อยู่ในตระกูลกูเกิล เน็กซัส เปิดตัวเมื่อวันที่ 15 ตุลาคม 2557 และจะวางจำหน่ายทั่วไปในวันที่ 3 พฤศจิกายน เน็กซัส 9 เป็นแท็บเล็ตคอมพิวเตอร์รุ่นแรกในตระกูลที่ผลิตโดย HTC และเป็นรุ่นแรกที่ใช้ระบบปฏิบัติการแอนดรอยด์ 5.0 "โลลิป๊อป"
เจ้าชายจอห์นแห่งสหราชอาณาจักร
เจ้าชายจอห์นแห่งสหราชอาณาจักร () หรือพระนามเต็ม จอห์น ชาลส์ ฟรานซิส (; "ประสูติ": 12 กรกฎาคม พ.ศ. 2448; "สิ้นพระชนม์": 18 มกราคม พ.ศ. 2462) เป็นพระราชโอรสพระองค์ที่ 5 ในสมเด็จพระเจ้าจอร์จที่ 5 แห่งสหราชอาณาจักรกับสมเด็จพระราชินีแมรีแห่งเทก เจ้าชายจอห์นประสูติในขณะที่พระราชบิดามีพระยศเป็นเจ้าชายแห่งเวลส์ และรัชทายาทในราชบัลลังก์แห่งสหราชอาณาจักร ในปีพ.ศ. 2453 สมเด็จพระเจ้าเอ็ดเวิร์ดที่ 7 แห่งสหราชอาณาจักรสวรรคต เจ้าชายจอร์จได้เสด็จขึ้นครองราชย์ เจ้าชายจอห์นจึงอยู่ในลำดับที่ 5 ของลำดับการสืบราชสันตติวงศ์อังกฤษ
ในปี พ.ศ. 2452 เจ้าชายจอห์นเริ่มประชวรด้วยโรคลมชัก และพระองค์มีความพิการทางปัญญา ขณะที่พระอาการของพระองค์ทรุดหนักลง พระองค์ถูกส่งไปพำนักที่พระตำหนักซานดริงแฮม (Sandringham House) และถูกปิดบังจากสาธารณชน จนกระทั่งพระองค์สิ้นพระชนม์ในปี พ.ศ. 2462 ข่าวเรื่องการประชวรได้รับการสนใจจากประชาชนอย่างแพร่หลายหลังการสิ้นพระชนม์ของพระองค์
ร็อตไวเลอร์
รอทท์ไวเลอร์ () เป็นสายพันธุ์หมาบ้านขนาดใหญ่ มีชื่อว่า "หมาของคนขายเนื้อเมืองรอทท์ไวล์" () เพราะเคยถูกใช้ต้อนปศุสัตว์และลากรถที่บรรจุด้วยเนื้อที่ฆ่าแล้วและผลิตภัณฑ์อื่นไปตลาด
รอทท์ไวเลอร์ถูกใช้ในบทบาทดั้งเดิมจนถึงกลางคริสต์ศตวรรษที่ 19 เมื่อมีการสร้างทางรถไฟแทนการขับเพื่อต้อนปศุสัตว์ไปตลาด แม้ยังมีใช้ในการต้อนสัตว์อยู่บ้าง แต่ปัจจุบันรอทท์ไวเลอร์ถูกใช้เป็นหมาค้นหาและกู้ภัย เป็นหมานำทางสำหรับคนตาบอด หมาเฝ้ายามหรือตำรวจ ฯลฯ
แมสตาบา
แมสตาบา () คือ สิ่งก่อสร้างรูปสี่เหลี่ยมผืนผ้าทรงไม่สูง ด้านข้างลาดเอียง ส่วนบนแบนราบ สร้างเพื่อปกคลุมทางลงสู่ห้องเก็บศพซึ่งอยู่ลึกลงไปใต้ดิน หลุมทรายที่ขุดมีลักษณะเป็นรูปไข่หรือรูปสี่เหลี่ยมผืนผ้า กลบปิดหลุม ก่อให้สูงขึ้น จากหลุมฝังพระศพแบบแมสตาบา ชาวอียิปต์ได้วิวัฒนาการแนวความคิดก่อเป็นแมสตาบาซ้อนกันขึ้นไปเป็นชั้น ๆ และลดหลั่นกันตามลำดับ กลายเป็นโครงสร้างพีระมิดขึ้นมาเป็นแห่งแรกและจัดว่าเป็นอนุสาวรีย์หินอันมหึมาที่เก่าแก่ที่สุดในโลก นั่นคือ พีระมิดแบบขั้นที่เมืองซักกอเราะฮ์
การปฏิวัติวิทยาศาสตร์
การปฏิวัติวิทยาศาสตร์เป็นการกำเนิดของวิทยาศาสตร์สมัยใหม่ระหว่างสมัยใหม่ตอนต้น เมื่อพัฒนาการในวิชาคณิตศาสตร์ ฟิสิกส์ ดาราศาสตร์ ชีววิทยา (รวมกายวิภาคศาสตร์มนุษย์) และเคมีเปลี่ยนมุมมองของสังคมและธรรมชาติ การปฏิวัติวิทยาศาสตร์เริ่มต้นในทวีปยุโรปในช่วงปลายสมัยฟื้นฟูศิลปวิทยาและต่อเนื่องตลอดปลายคริสต์ศตวรรษที่ 18 มีอิทธิพลต่อขบวนการสังคมปัญญาชื่อ ยุคเรืองปัญญา แม้วันที่ยังพิพาทอยู่ แต่มักอ้างการตีพิมพ์ "ว่าด้วยการปฏิวัติทรงกลมสวรรค์" ("De revolutionibus orbium coelestium", "On the Revolutions of the Heavenly Spheres") ของนิโคลัส โคเปอร์นิคัสเป็นจุดเริ่มต้นของการปฏิวัติวิทยาศาสตร์ และการสิ้นสุดถือว่าเป็น "การสังเคราะห์ใหญ่" ของ"ปรินซิเปีย" ใน ค.ศ. 1687 ของนิวตัน
เทศบาลตำบลบางพระ (จังหวัดนครศรีธรรมราช)
เทศบาลตำบลบางพระ ตำบลบางพระ มีเนื้อที่ประมาณ 14.6 ตารางกิโลเมตร ตั้งอยู่ทางทิศใต้ของอำเภอปากพนัง และทางทิศตะวันออกเฉียงใต้ของอำเภอเมืองนครศรีธรรมราช จังหวัดนครศรีธรรมราช
ตำบลบางพระในสมัยก่อน ซึ่งเป็นหมู่บ้าน ที่พระได้ไปตั้งกรดจำพรรษาเป็นประจำทุกปีหลายรูปชาวบ้านจึงได้ตั้งชื่อตำบลว่า"ตำบลบางพระ" โดยองค์การบริหารส่วนตำบลบางพระ จัดตั้งจากประกาศกระทรวงมหาดไทย เมื่อปี พ.ศ. 2540 มีพื้นที่ 14.6 ตารางกิโลเมตร จำนวน 4 หมู่บ้าน ประชากร 4,452 คน โดยจัดตั้งองค์การบริหารส่วนตำบลบางพระ อำเภอปากพนัง จังหวัดนครศรีธรรมราช เป็นเทศบาลตำบลบางพระ จากประกาศกระทรวงมหาดไทย เมื่อวันที่ 15 พฤศจิกายน พ.ศ. 2556 และะมีผลตั้งแต่วันที่ 19 ธันวาคม พ.ศ. 2556
เทศบาลตำบลบางพระ ตั้งอยู่ตั้งอยู่ทางทิศใต้ของอำเภอปากพนัง และทางทิศตะวันออกเฉียงใต้ของอำเภอเมืองนครศรีธรรมราช จังหวัดนครศรีธรรมราช
สภาพทั่วไปของตำบลส่วนใหญ่ชาวบ้านประกอบอาชีพ ทำนากุ้ง ทำการประมง
เทศบาลตำบลบางพระแบ่งเขตการปกครองประกอบด้วย 4 หมู่บ้าน ดังนี้
การประกวดเพลงยูโรวิชันปี 1976
การประกวดเพลงยูโรวิชันปี 1976 เป็นการประกวดร้องเพลงโดยจัดขึ้นที่เมืองเดอะเฮก ประเทศเนเธอร์แลนด์ จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 18 เพลง 18 ประเทศ โดยเพลงที่ชนะคือ Save Your Kisses for Me ขับร้องโดย Brotherhood of Man ตัวแทนจากสหราชอาณาจักร
มูลนิธิการกระจายเสียงและแพร่ภาพแห่งเนเธอร์แลนด์ ชื่อในขณะนั้น เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่ไม่เข้าร่วมในปีนี้
พรรคประชาชน (พ.ศ. 2511)
พรรคประชาชน พรรคการเมืองไทยที่จดทะเบียนจัดตั้งตาม พระราชบัญญัติพรรคการเมือง พ.ศ. 2511 โดยจดทะเบียนจัดตั้งเมื่อวันที่ 21 พฤศจิกายน 2511 มีนาย เลียง ไชยกาล หนึ่งในผู้ร่วมก่อตั้ง พรรคประชาธิปัตย์ เป็นหัวหน้าพรรคและนาย เขมชาติ บุณยรัตพันธุ์ เป็นเลขาธิการพรรค ซึ่งก่อนหน้านั้นพรรคประชาชนได้เคยก่อตั้งมาแล้วครั้งหนึ่งเมื่อวันที่ 24 กันยายน 2490 โดยนายเลียง ไชยกาล และอดีตสมาชิกพรรคประชาธิปัตย์อีก 16 คน
พรรคประชาชน มีสำนักงานตั้งอยู่ที่ถนนพระรามที่ 6 เขตพญาไท กรุงเทพมหานคร และมีคณะกรรมการบริหารที่สำคัญ อาทิ อรพินท์ ไชยกาล สุธรรม ปัทมดิลก ประมวล ศิริกูล
พรรคประชาชนลงรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ปรากฏว่าทางพรรคได้ ส.ส. 2 ที่นั่งในสภา
พรรคประชาชนถูกยุบเมื่อวันที่ 17 พฤศจิกายน 2514 ตามคำสั่งคณะปฏิวัติที่มี จอมพลถนอม กิตติขจร เป็นหัวหน้าคณะ ประกาศของคณะปฏิวัติ ฉบับที่ 9 มีผลให้บรรดาพรรคการเมืองที่มีอยู่เป็นอันสิ้นสุดลง
เสื้อสีฝุ่น
เสื้อสีฝุ่น เป็นละครโทรทัศน์ไทยแนวชีวิต ส่งเสริมอาชีพช่างก่อสร้าง บทประพันธ์โดย กัญญ์ชลา ถูกนำมาสร้างเป็นละครโทรทัศน์มาแล้ว 3 ครั้งด้วยกัน
ครั้งแรกปี พ.ศ. 2526 นำแสดงโดย โกวิทย์ วัฒนกุล, มยุรา ธนะบุตร, นพพล โกมารชุน ออกอากาศทาง ช่อง 5
ครั้งที่สองปี พ.ศ. 2545 ผลิตโดย เมคเกอร์ กรุ๊ป เขียนบทโทรทัศน์โดย ยิ่งยศ ปัญญา กำกับการแสดงโดย กฤษณ์ ศุกระมงคล นำแสดงโดย ชาตโยดม หิรัญยัษฐิติ, แอน ทองประสม, กรุณพล เทียนสุวรรณ, มนตรี เจนอักษร, ดวงตา ตุงคะมณี ออกอากาศทุกวันศุกร์ - อาทิตย์ เริ่ม 23 สิงหาคม - 27 กันยายน พ.ศ. 2545 ทาง ช่อง 3
และถูกนำกลับมาสร้างใหม่อีกครั้งในปี พ.ศ. 2557 ผลิตโดย เมคเกอร์ เค ซึ่งเป็นหนึ่งในละครชุด สามหัวใจเสริมใยเหล็ก เขียนบทโทรทัศน์โดย ยิ่งยศ ปัญญา กำกับการแสดงโดย สรัสวดี วงศ์สมเพ็ชร นำแสดงโดย นราวิชญ์ จิตรบรรจง, วันสิริ อ่องอำไพ, ธนเวทย์ สิริวัฒน์ธนกุล, รอน บรรจงสร้าง, รชนีกร พันธุ์มณี ออกอากาศทุกวันจันทร์- ศุกร์ เวลา 18.30 - 19.45 น. เริ่ม 15 ตุลาคม - 14 พฤศจิกายน พ.ศ. 2557 ทาง ช่อง 3
รอยรักแรงแค้น
รอยรักแรงแค้น เป็นละครโทรทัศน์ ดัดแปลงจากบทประพันธ์เรื่อง เมียนอกหัวใจ ของ ชลาลัย ถูกนำมาสร้างครั้งแรกในรูปแบบภาพยนตร์ ในปี พ.ศ. 2530 นำแสดงโดย ยุรนันท์ ภมรมนตรี
นาถยา แดงบุหงา อภิรดี ภวภูตานนท์ และ อภิชาติ หาลำเจียก บทประพันธ์ เมียนอกหัวใจ ถูกนำมาสร้างในรูปแบบละครโทรทัศน์ครั้งแรกในปี พ.ศ. 2537 ผลิตโดย ไฟว์สตาร์โปรดักชั่น นำแสดงโดย จักรกฤษณ์ อำมะรัตน์ และ สกาวใจ พูลสวัสดิ์ และล่าสุดในปี พ.ศ. 2558 ถูกนำมาสร้างอีกครั้งในชื่อเรื่อง รอยรักแรงแค้น ผลิตโดย สามัญการละคร กำกับการแสดงโดย ศรัณยู วงษ์กระจ่าง นำแสดงโดย ภัทรเดช สงวนความดี ฝนทิพย์ วัชรตระกูล และ ธัญญะสุภางค์ จิรปรีชานนท์ ออกอากาศทาง สถานีโทรทัศน์สีกองทัพบกช่อง 7
ฟาอีซะห์ อีไล
นูร์ ฟาอีซะห์ มุฮัมมัด อีไล (; เกิด: 16 สิงหาคม พ.ศ. 2525) เป็นนักแสดงและนางแบบชาวมาเลเซีย
ฟาอีซะห์ มีเชื้อสายปัญจาบและไทย มาจากเมืองกลูโกร์ รัฐปีนัง
เธอเริ่มการเป็นนักแสดงด้วยละครเรื่องแรกคือ "จินตาดันเกออาดีลัน" (Cinta dan Keadilan; 'ความรักและความยุติธรรม') ออกอากาศทางช่องอัสโตรเรีย (Astro Ria) และแสดงละครเรื่อง "ซุตรามายา" (Sutera Maya) รับบท มายา โซเฟีย ออกอากาศจากช่องทีวี 3 นอกจากงานละครแล้วเธอยังแสดงภาพยนตร์ด้วย เธอแสดงภาพยนตร์เรื่องแรกในปี พ.ศ. 2550 เรื่อง "โอไต" (Otai)
ฟาอีซะห์ สมรสกับเฮย์กัล ฮานาฟียะห์ (Heykal Hanafiah) เมื่อปี พ.ศ. 2554 มีบุตรหนึ่งคนชื่อ เดออาโลวา เฮย์รินนา เฮย์กัล (Dealova Heyrinna Heykal)
สารวัตรปืนฝืด
สารวัตรปืนฝืด หรือ The Pink Panther เป็นภาพยนตร์ตลก กำกับโดย เบลค เอ็ดเวิร์ดส์ และเอ็ดเวิร์ดส์ได้เขียนบทร่วมกับ เมาริซ ลิชลิน นำแสดงโดย เดวิด นิเวน, ปีเตอร์ เซลเลอร์ส, โรเบิร์ต แวกเนอร์, คาปูชีน และ เคลาเดีย คาร์ดินัล
เนื้อเรื่องเกี่ยวกับเซอร์ชาร์ลส ลิตตัน (เดวิด นิเวน) บุคคลระดับสูงที่คนทั่วไปต่างรู้จัก แต่ไม่มีใครรู้ว่าจริงๆ แล้วเขาก็คือ จอมโจรแฟนธ่อม หัวขโมยอันดับชื่อก้องที่เมื่อเล็งของชิ้นไหนแล้วต้องได้ทุกครั้งไป และล่าสุดสิ่งของที่เขาหมายตาไว้ก็คือ เพชรพิงค์ แพนเธอร์ (เป็นเพชรที่มีตำหนิเป็นรูปเสือสีชมพูอยู่ข้างใน) ซึ่งอยู่ในความครอบครองของเจ้าหญิงดาล่า (เคลาเดีย คาร์ดินัล) ผู้เลอโฉม ขณะเดียวกันสารวัตรจ๊าค คลูโซ (ปีเตอร์ เซลเลอร์ส) ซึ่งคอยตามล่าแฟนธ่อมก็มั่นใจว่ามันจะต้องขโมยเพชรเม็ดนี้แน่ๆ เขาก็เลยคอยจับตาดูเพชรเม็ดนี้อยู่ตลอดเช่นกัน ซึ่งมีผู้ที่เกี่ยวข้องกับเรื่องนี้อีกก็คือ ซีโมน (คาปูชีน) ภรรยาของคลูโซ และ จอร์จ ลิตตัน (โรเบิร์ต แวกเนอร์) หลานของเซอร์ชาร์ลสอัลบั้มดนตรีได้จัดจำหน่ายโดย RCA Victor และดนตรีได้ประพันธ์โดย เฮนรี แมนซินี ในปี ค.ศ. 2005 ดนตรีในเรื่องนี้ได้รับการยกย่องโดยขึ้นอันดับที่ 20 ในการจัดอันดับของ สถาบันภาพยนตร์อเมริกัน หรือ AFI ว่าเป็น 1 ใน 25 ดนตรีประกอบภาพยนตร์ที่ยอดเยี่ยมที่สุดNotes
สลัด
สลัด เป็นอาหารที่ประกอบด้วยอาหารชิ้นเล็ก ๆ โดยมากจะเป็นผัก มักเสิร์ฟที่อุณภูมิห้องหรือแช่เย็น ยกเว้นสลัดมันฝรั่งจากเยอรมันใต้ที่เสิร์ฟแบบอุ่น สลัดสามารถทำาจากอาหารชนิดใดก็ได้ที่พร้อมรับปะทาน (ready-to-eat)
การ์เดนสลัด (Garden salads) ใช้ผักใบเขียวเป็นหลัก เช่นผักกาดหอม อารูกูลา(ผักร็อกเก็ต) เคล หรือผักโขม คำว่า "สลัด" มักหมายถึงการ์เดนสลัด สลัดประเภทอื่นได้แก่ สลัดถั่ว สลัดทูนา สลัดกรีก และสลัดโซเมนซึ่งเป็นสลัดญี่ปุ่นที่มีเส้นเป็นส่วนประกอบหลัก ซอสที่ใช้เติมรสชาติให้สลัดเรียกว่า สลัดเดรสซิ่ง (salad dressing) ที่โดยมากทำมาจากน้ำมัน น้ำส้มสายชูหรือผลิตภัณฑ์นมหมัก
สลัดสามรถทานได้ในหลายช่วงของมื้ออาหาร
คำว่า สลัด มาจากภาษาฝรั่งเศส "salade" ที่มีความหมายเดียวกัน และภาษาลาติน "salata" และ "sal" ที่แปลว่าเค็มหรือเกลือ ในภาษาอังกฤษ คำว่า สลัด(salad) หรือ สลัท(sallet) เริ่มเห็นครั้งแรกในศตวรรษที่ 14 เกลือมีความเกี่ยวโยงกับสลัดเพราะผักต่าง ๆ มักถูกปรุงด้วยน้ำเกลือหรือ เดรสซิ่งที่ทำมาจากน้ำมันและน้ำส้มสายชูที่มีความเค็มในสมัยโรมโบราณ
วัดห้วยปลาดุก
วัดห้วยปลาดุก สังกัด มหานิกาย คณะสงฆ์ภาค ๑๕ ตั้งอยู่บ้านห้วยปลาดุก เลขที่ ๕๙ หมู่ ๗ ตำบลหินกอง อำเภอเมืองราชบุรี จังหวัดราชบุรี รหัสไปรษณีย์ ๗๐๐๐๐ได้รับอนุญาตให้ตั้งเป็นวัด พ.ศ. ๒๔๗๐ ได้รับพระราชทานวิสุงคามสีมา พ.ศ. ๒๔๗๒ มีเนื้อที่ ๒๓ ไร่
ประวัติวัดห้วยปลาดุก
วัดห้วยปลาดุก สร้าง ปี พ.ศ. ๒๔๗๐ ความเป็นมาของวัดห้วยปลาดุก ตำบลหินกอง อำเภอเมืองราชบุรี จังหวัดราชบุรี เป็นสถานที่ตั้งวัดห้วยปลาดุกในขณะนั้นติดต่อกับลำห้วยซึ่งมีปลาดุกมากชุกชุมมาก มีลำห้วยไหลผ่านซึ่งติดกับบ้านทุ่งไล่ไก่หนองน้ำแถบนี้ปลาดุกชุกชุมจึงเรียกขานกันต่อมาว่า “บ้านห้วยปลาดุก” หมู่บ้านห้วยปลาดุกกับหมู่บ้านทุ่งไล่ไก่อยู่ติดกันและอยู่ตำบลเดียวกัน
วัดห้วยปลาดุกเป็นวัดเล็กและมีกุฏิศาลาหลังเล็ก ๆ ประมาณ ๒-๓ หลังเพื่อใช้ในการทำบุญทำกุศล ศาลาที่สร้างในสมัยนั้นสร้างด้วยไม้โดยญาติโยมช่วยกันหาไม้มาก่อสร้างเมื่อมีศาลาได้มีพระสงฆ์จำพรรษาอยู่ปีละ ๓ รูป ไม่มีพระจะปกครองสงฆ์ ที่จำพรรษา ชาวบ้านที่อาศัยอยู่ได้เดินทางไปอาราธนาพระผู้ใหญ่อาวุโสมาจากวัดข้างเคียง ท่านมีชื่อว่า “อาจารย์เชิด เดชวโร” มาปกครองดูแลสงฆ์ในขณะนั้น ถือว่าอาจารย์เชิด เดชวโร เป็นเจ้าอาวาสรูปแรกที่ปกครองสงฆ์ เมื่อท่านได้มาอยู่ที่วัดก็เริ่มพัฒนาวัดโดยการสร้างอุโบสถและถาวรวัตถุหลายอย่าง แต่ยังไม่แล้วเสร็จท่านได้จำพรรษาอยู่วัดห้วยปลาดุกในขณะนั้นเป็นเวลานานต่อมาท่านอายุมากร่างกายชราภาพลงท่านก็ได้มรณภาพลง
เมื่อท่านอาจารย์เชิด เดชวโร ได้มรณภาพลง ทางคณะสงฆ์และชาวบ้านได้เดินทางไปอาราธนาพระผู้ใหญ่อาวุโส มาดูแลวัดและพระภิกษุสงฆ์ ท่านมีชื่อว่า “พระอธิการพันธ์ ครุฑน้อย” ท่านพระอธิการพันธ์ ครุฑน้อยได้จำพรรษาอยู่ที่วัดไม่นานเท่าใดท่านก็มรณภาพลง
เมื่อท่านพระอธิการพันธ์ ครุฑน้อย ได้มรณภาพลงทางคณะสงฆ์และชาวบ้านได้เดินทางไปอาราธนาพระผู้ใหญ่อาวุโส มาดูแลวัดและพระภิกษุสงฆ์ ท่านมีชื่อว่า พระอาจารย์เจือน อาจารสมฺปนฺโน จากวัดห้วยไผ่ อำเภอเมืองราชบุรี จังหวัดราชบุรี ได้เดินทางมาจำพรรษาอยู่ที่วัดห้วยปลาดุก ในขณะที่ท่านอาศัยและจำพรรษาอยู่ที่วัดท่านอาจารย์มีความคิดที่จะสร้างอุโบสถ ท่านจึงทำเรื่องการสร้างอุโบสถ และขอพัทธสีมา มายังกรมการศาสนา เห็นความจำเป็นจึงอนุญาตให้ที่ดิน ในวัดเพื่อสร้างอุโบสถ เมื่อทางกรมศาสนาอนุญาตแล้วการสร้างอุโบสถดำเนินไปโดยลำดับและทำการปิดทองผูกพัทธสีมาปิดทองฝังลูกนิมิตในสมัยหลวงพ่อเจือน อาจารสมฺปนฺโน
รายนามเจ้าอาวาส
ศาสนสถานภายในวัด
แหล่งข้อมูลอื่น
การประกวดเพลงยูโรวิชันปี 1977
การประกวดเพลงยูโรวิชันปี 1977 เป็นการประกวดร้องเพลงโดยจัดขึ้นที่เมืองลอนดอน ประเทศสหราชอาณาจักร จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 18 เพลง 18 ประเทศ โดยเพลงที่ชนะคือ L'oiseau et l'enfant ขับร้องโดย Marie Myriam ตัวแทนจากฝรั่งเศส
บีบีซี ชื่อในขณะนั้น เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่ไม่เข้าร่วมในปีนี้
วอลเลย์บอลยุวชนหญิงชิงแชมป์เอเชีย 2012
วอลเลย์บอลยุวชนหญิงชิงแชมป์เอเชีย 2012 จัดขึ้นที่ Shuangliu County, เฉิงตู, ประเทศจีน. ทีมญี่ปุ่นได้รับชัยชนะในการแข่งขันในครั้งนี้และ Sarina Koga ได้รับการคัดเลือกเป็นผู้เล่นทรงคุณค่า
แบ่งกลุ่มโดยอาศัยอันดับจากวอลเลย์บอลยุวชนหญิงชิงแชมป์เอเชีย 2010
"* ถอนตัว"
ผู้เล่น
Yuki Serizawa, Sarina Koga, Shino Nakata, Yurika Kono, Hinako Hayashi, Nanaka Sakamoto, Misaki Shirai, Yuka Kitsui, Akane Ukishima, Minami Takaso, Airi Tahara, Minori Wada
หัวหน้าผู้ฝึกสอน: Ichiro Hanzawa
หญ้าช้างน้อย
หญ้าช้างน้อย เป็นไม้เลื้อยในวงศ์ Caprifoliaceae ยอดอ่อนมีขนนุ่ม ใบเดี่ยว รูปไข่ ผิวใบมีขนนุ่มทั้งสองด้าน โคนกลีบดอกเชื่อมติดกันเป็นหลอด ปลายแยกเป็น 5 กลีบไม่เท่ากัน ผลรูปกลม ออกดอกช่วงเดือนมกราคม – กุมภาพันธ์ พบตามพื้นที่สูงของภาคเหนือและภาคตะวันตก พบครั้งแรกในประเทศไทยโดยหมอคาร์เมื่อ 26 กุมภาพันธ์ พ.ศ. 2455 ที่ ดอยเว้า จังหวัดลำปาง ชื่อสปีชีส์ตั้งเป็นเกียรติแก่ประเทศไทย
ปาล์มเขือง
ปาล์มเขือง หรือเขืองสยามหรือขี้หนาง เป็นปาล์มแตกกอขนาดเล็ก โคนกาบใบเป็นสีดำ ใบประกอบรูปขนนก ใบย่อยยาวรูปหอก ด้านล่างของใบมีนวลขาวเคลือบ ดอกเป็นช่อ ออกที่ซอกใบ ผลกลมรี สุกเป็นสีแดงเข้ม ออกดอกเดือนตุลาคม – พฤศจิกายน ผลแก่ช่วงเดือนมิถุนายน – สิงหาคม พบในป่าดิบชื้นตั้งแต่ภาคเหนือจนถึงภาคกลาง พบครั้งแรกในประเทศไทย ชื่อสปีชีส์ตั้งเป็นเกียรติแก่ประเทศไทย ใช้เป็นไม้ประดับ
ความเชื่อ (เพลงบอดี้สแลม)
"ความเชื่อ" เป็นซิงเกิลจากอัลบั้มของวงดนตรีบอดี้สแลม โดยมี ยืนยง โอภากุล หรือ แอ๊ด คาราบาว มาร่วมร้องด้วย จากอัลบั้มชุดที่ 3 "Believe"
เพลง "ความเชื่อ" ประพันธ์เนื้อร้องโดย นาถนที, ขจรเดช พรมรักษา, อาทิวราห์ คงมาลัย แต่งทำนองโดย อาทิวราห์ คงมาลัย และเรียบเรียงโดย บอดี้สแลม ออกจำหน่ายในวันที่ 22 เมษายน พ.ศ. 2548
เพลง "ความเชื่อ" ได้รับรางวัลถึง 3 รางวัลได้แก่ รางวัลคมชัดลึกอวอร์ดส ครั้งที่ 3 ประจำปี 2548 สาขาเพลงยอดเยี่ยม, รางวัลซี้ดอวอร์ดส ครั้งที่ 1 ประจำปี 2548 สาขาเพลงยอดเยี่ยมสุดซี้ดประจำปี และรางวัลแฟตอวอร์ดส ครั้งที่ 4 ประจำปี 2549 ณ ลานกลางแจ้ง ศูนย์วัฒนธรรมแห่งประเทศไทย สาขาเพลงแห่งปี
ในปี พ.ศ. 2557 เพลง "ความเชื่อ" ถูกขับร้องใหม่โดยศิลปินจากค่ายจีนี่เรคคอร์ดส ในนามของ G16 เรียบเรียงโดย ดนัย ธงสินธุศักดิ์ และ G16 Band ออกจำหน่ายในวันที่ 2 เมษายน พ.ศ. 2557 โดยถูกรวมอยู่ในอัลบั้มของ Genie Fest 16 ปีแห่งความร็อค และเพลงนี้ยังถูกร้องในการแสดงคอนเสิร์ต Genie Fest 16 ปีแห่งความร็อค
มิวสิกวีดิโอนี้เผยแพร่ครั้งแรกในวันที่ 2 เมษายน พ.ศ. 2557 โดยเริ่มจากเหล่าศิลปิน G16 ได้มานั่งเก้าอี้แล้วเล่าเรื่องราวชีวิตนักดนตรีของแต่ละคน
ศิลปินจาก G16 ที่ขับร้องเพลงนี้ ได้แก่ ต้า Paradox, แอร์ The Mousses, หนุ่ม Kala, ฟักแฟง No More Tear ,โอม Cocktail, เต๋า Sweet Mullet ,อู๋ The Yers ,แพท Klear, แน๊ป Retrospect, พลพล, ป้าง นครินทร์ กิ่งศักดิ์, ตูน Bodyslam, เจ๋ง Big Ass, ปาล์ม Instinct
อิริเดสเซนต์
"อิริเดสเซนต์" () เป็นเพลงของวงดนตรีร็อกชาวอเมริกัน ลิงคินพาร์ก เป็นซิงเกิลที่สี่และเป็นซิงเกิลสุดท้ายจากสตูอัลบั้มชุดที่สี่ของวง "อะเทาซันด์ซันส์" ซึ่งออกจำหน่ายในวันที่ 14 กันยายน พ.ศ. 2553 มิวสิกวิดีโอของเพลงนี้กำกับโดย โจ ฮาห์น นักเทิร์นเทเบิลของวง "อิริเดสเซนต์" เป็นเพลงประกอบภาพยนตร์ "ทรานส์ฟอร์มเมอร์ส 3" เป็นเพลงที่ทำขึ้นมาต่อเนื่องจากเพลงประกอบภาพยนตร์ทรานส์ฟอร์มเมอร์สในภาคก่อนๆ ได้แก่ วอตไอฟ์ดัน และนิวดิไวด์ โดยเพลงนี้ได้รับการวิจารณ์ และการตอบรับที่ดี และกลายเป็นเพลงที่ประสบความสำเร็จในระดับที่ดีพอสมควร
มิวสิกวิดีโออย่างเป็นทางการของเพลงนี้กำกับโดย โจ ฮาห์น ซึ่งเป็นนักเทิร์นเทเบิลและมือคีย์บอร์ดของวง ไมค์ ชิโนะดะให้สัมภาษณ์กับเอ็มทีวีว่า "เท่าที่ผมรู้เกี่ยวกับแนวคิดนี้ก็คือ โจ ฮาห์นได้ส่งอีเมลล์มาให้ผมเกี่ยวกับ 'ในหุบเขาแห่งความมืดมิด มีชายตาเดียวเป็นราชา' หรืออะไรประมาณนั้น และอีกอย่างที่ผมรู้คือ ผมมีเขางอกออกมาจากไหล่ของผม และผมมีตาบอดหนึ่งข้าง และก็มีสุนัขขาวกับงูบนบัลลังก์ที่ทำจากเขากวาง ผมคิดว่าคุณจะต้องถามโจว่ามันหมายถึงอะไร"
ในเบื้องหลังการถ่ายทำมิวสิกวิดีโอเพลง "อิริเดสเซนต์" ซึ่งออกเผยแพร่ในวันที่ 31 พฤษภาคม พ.ศ. 2554 โจได้กล่าวว่าเขาต้องการที่จะผสมผสาน"ความบริบูรณ์ไปด้วยดวงวิญญาณ"ของ"ทรานส์ฟอร์มเมอร์ส 3: ดาร์กออฟเดอะมูน" ตลอดจนส่วนสำคัญที่หุ่นยนต์นั้นมีส่วนเกี่ยวข้องผูกติดอยู่กับการดำรงชีวิตของมนุษย์ ในวิดีโอพิเศษเบื้องหลังการถ่ายทำ ซึ่งออกเผยแพร่ในวันที่ 11 กรกฎาคม พ.ศ. 2554 แสดงให้เห็นว่าไมค์ได้รับบทให้อยู่กับงูเหลือมคาร์เพตลายข้าวหลามตัด
มิวสิกวิดีโอของ "อิริเดสเซนต์" ออกเมื่อวันที่ 3 มิถุนายน พ.ศ. 2554 ในเอ็มทีวีและวีเอชวัน วิดีโอแสดงให้เห็นว่าไมค์ ชิโนะดะเป็นกษัตริย์ตาเดียว โดยมีเขาที่ยื่นออกมาจากไหล่ของเขา ปกครองประชาชนแห่งดินแดนหลังพยากรณ์ ประชาชนจำนวนมากของโลกนี้สวมเสื้อผ้าขาดรุ่ย ซึ่งรวมถึงสมาชิกของวงคนอื่นๆ ด้วย บางฉากยังแสดงให้เห็นถึงสมาชิกในวงนั่งอยู่ด้วยกันในงานเลี้ยง สะท้อนให้เห็นถึงภาพวาดของเลโอนาร์โด ดา วินชี "พระกระยาหารมื้อสุดท้าย" มีหลายฉากจาก"ทรานส์ฟอร์มเมอร์ส 3" มาอยู่ในวิดีโอนี้ด้วย โจได้กล่าวว่า "วิดีโอนี้ทำให้เห็นว่าการดำรงชีวิตของมนุษย์นั้นอาจจะมีการเกี่ยวโยงกับเหล่าจักรกลทรานส์ฟอร์มเมอร์สและภัยคุกคามของเหล่าดีเซปติคอน"
ในวันที่ 28 มิถุนายน พ.ศ. 2554 ลิงคินพาร์กได้ประกาศว่าวิดีโอสามารถชมได้ในระบบสามมิติ ในโรงภาพยนตร์บางแห่งหลังจบเครดิตของภาพยนตร์ วันต่อมา ซึ่งเป็นวันเดียวกันกับวันที่ภาพยนตร์ออกฉายในสหรัฐอเมริกาและแคนาดา วิดีโอสามมิตินี้ได้ออกเผยแพร่ทางอินเทอร์เน็ต
เพลงทั้งหมดแต่งโดยลิงคินพาร์ก
I Need Somebody (อยากขอสักคน)
"I Need Somebody (อยากขอสักคน)" เป็นซิงเกิลแรกของ สุกฤษฎิ์ วิเศษแก้ว หรือ บี้ เดอะสตาร์ รองชนะเลิศอันดับ 1 ในรายการ เดอะสตาร์ ค้นฟ้าคว้าดาวปี 3 ออกจำหน่ายในวันที่ 16 ตุลาคม พ.ศ. 2549
เพลง "I Need Somebody (อยากขอสักคน)" ได้ประสบความสำเร็จอย่างถล่มทลาย ด้วยน้ำเสียง ทำนองเพลง และท่าเต้นที่เป็นเอกลักษณ์ (ท่าวาดหัวใจ) และทำให้ได้รับรางวัลอีกหลายเวที ไม่ว่าจะเป็น รางวัลเพลงยอดนิยมสุดซี๊ดประจำปี จาก ซี๊ด อวอร์ดส, รางวัลเพลงรักแห่งปี จาก อินยังเจเนอรชันชอยส์ อวอร์ดส 2006, รางวัลเพลงยอดนิยม จาก รางวัลสตาร์เอนเตอร์เทนเมนต์อวอร์ดส 2006
ในปี พ.ศ. 2550 เพลง "I Need Somebody (อยากขอสักคน)" ถูกใช้เป็นเพลงประกอบภาพยนตร์โฆษณา โฟโมสต์ ไฮไฟว์
เพลง "I Need Somebody (อยากขอสักคน)" ได้อันดับ 1 นาน 4 สัปดาห์ จากการจัดอันดับของซี้ดเอฟเอ็ม ในชาร์ตของ ซี๊ด เรดิโอชาร์ต
ราตรีร้อนรัก
ราตรีร้อนรัก เป็นซิงเกิลของวงซีซันไฟฟ์ ประพันธ์คำร้องและแต่งทำนองโดย เหมือนเพชร อำมะระ และเรียบเรียงโดย เพิ่มศักดิ์ พิศิษฐ์สังฆการ เพลงนี้ออกจำหน่ายในวันที่ 22 ตุลาคม พ.ศ. 2556 เพลงนี้ยังถูกรวมในอัลบั้มของ Golden Era ซึ่งวางจำหน่ายในวันที่ 4 ธันวาคม พ.ศ. 2556
เนื้อหาเพลง เกี่ยวกับการบอกรักใครสักคนบางทีก็เป็นเรื่องยาก ร้อนรนในความรู้สึกจนต้องอาศัยบรรยากาศยาม­ราตรีและการดื่มเป็นตัวช่วยให้กล้ามากขึ้น จนอาจทำให้อีกฝ่ายรู้สึกเคลือบแคลงไม่แน่ใ­จว่าการบอกรักครั้งนี้ออกมาจากใจจริง หรือเพราะบรรยากาศทำให้อารมณ์มันพาไป
สไตล์ดนตรีของเพลงนั้นเป็นจังหวะแดนซ์คึกคัก สไตล์ดิสโก้ที่จะทำให้คุณย้อนยุคกลับไปในส­มัย 80 เริ่มต้นด้วยเสียงเพลงที่รู้สึกเหมือนอยู่­ในบรรยากาศปาร์ตี้รื่นรมย์ ตามด้วยเสียงคอรัสซึ่งเป็นเอกลักษณ์ในสไตล­์ของ Season Five จุดเด่นของเพลงนี้อยู่ที่การขับเคลื่อนจัง­หวะโดยใช้กลองที่มีซาวด์วินเทจและเบสที่เล­่นโดยการ Slap เป็นตัวขับเคลื่อน
มิวสิกวีดีโอนี้ ถูกสร้างสรรค์โดยการหยิบเอาเนื้อหาของเพลง­นำมาสร้างเรื่องราวเกี่ยวกับการพยายามในกา­รบอกรักผู้หญิงสักคน แม้จะต้องเจอกับอุปสรรคมากมาย เช่น การถูกปิดปากและถูกมัดตัว หรือถูกจับกดน้ำ ไม่ว่ายากยังไงก็ตามก็จะต้องพูดคำว่ารักให­้ได้ ด้วยสไตล์ของดนตรีที่มีกลิ่นไอของความเป็น­ดิสโก้เหมือนย้อนกลับไปในยุค 80's จึงนำเอาสีดำทองเข้ามาเป็นโทนสีหลักของมิว­สิกวีดีโอ เพื่อให้ความเป็นดิสโก้มีความร่วมสมัย และเท่ห์มากขึ้น รวมถึงการแต่งตัวของศิลปินที่นำเอาเครื่อง­ประดับที่เป็นสีทองวาวช่วยเพิ่มความวิ้บวั­บและมีความทันสมัยมากขึ้น ด้วยรูปแบบการร้องประสานเสียงซึ่งเป็นเอกล­ักษณ์ของวง ถูกทำให้โดดเด่นขึ้นโดยภาพไลน์ร้องประกอบก­ับการเต้นที่สนุกสนาน โดยเพลงนี้ได้เพื่อนร่วมวงการอย่าง มอร์ วสุพล เกรียงประภากิจ หรือ มอร์ เท็นทูทเวลฟ์ มาช่วยกำกับในครั้งนี้
เพลง ราตรีร้อนรัก ได้อันดับสูงสุดที่ 30 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 16 กุมภาพันธ์ พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
มนต์ชัย พันธุ์คงชื่น
พลตำรวจเอกมนต์ชัย พันธุ์คงชื่น (2 กันยายน พ.ศ. 2464 - 9 สิงหาคม พ.ศ. 2559) อดีตอธิบดีกรมตำรวจ และอดีตผู้บัญชาการตำรวจนครบาล
พล.ต.อ. มนต์ชัย เกิดเมื่อวันที่ 2 กันยายน พ.ศ. 2464 ที เขตพระนคร เป็นบุตรชายของนายสมานกับนางสยาด พันธุ์คงชื่น
พล.ต.อ.มนต์ชัยเคยรับราชการเป็นผู้บัญชาการ
ตำรวจนครบาลและรับพระราชทานยศ พลตำรวจโท ก่อนจะได้เลื่อนขึ้นเป็นรองอธิบดีกรมตำรวจในสมัย พลตำรวจเอกศรีสุข มหินทรเทพ ต่อมาเมื่อพลตำรวจเอกศรีสุขถูกโยกย้ายไปเป็นรองปลัด กระทรวงมหาดไทย พลตำรวจโทมนต์ชัยจึงได้รับโปรดเกล้าให้ดำรงตำแหน่งอธิบดีกรมตำรวจแทนเมื่อวันที่ 8 พฤศจิกายน พ.ศ. 2519 พร้อมกับรับพระราชทานยศ พลตำรวจเอก ในวันเดียวกัน ก่อนจะเกษียณอายุราชการในปี 2524 ตำแหน่งก่อนเกษียณอายุราชการคือ ข้าราชการพลเรือนสามัญระดับ 11 สำนักเลขานายกรัฐมนตรี สำนักนายกรัฐมนตรี ซึ่งพล.ต.อ.มนต์ชัย รับราชการในตำแหน่งดังกล่าวระหว่างวันที่ 11-19 พฤษภาคม พ.ศ. 2524 โดยมีพลตำรวจโท สุรพล จุลละพราหมณ์ รองอธิบดีกรมตำรวจขึ้นดำรงตำแหน่งแทน
พล.ต.อ.มนต์ชัยสมรสกับคุณหญิงวิจิตรา พันธุ์คงชื่น
มีบุตรชายคือ พลตำรวจโทกฤษฎา พันธุ์คงชื่น อดีตผู้ช่วยผู้บัญชาการตำรวจแห่งชาติ
พล.ต.อ.มนต์ชัย ถึงแก่อนิจกรรมด้วยโรคชราและเส้นเลือดในสมองแตก ในวันที่ 9 สิงหาคม พ.ศ. 2559 ณ โรงพยาบาลตำรวจ สิริรวมอายุ 94 ปี
วินัย สวัสดิวร
นายแพทย์วินัย สวัสดิวร อดีตประจำสำนักงานปลัดกระทรวงสาธารณสุข อดีตเลขาธิการสำนักงานหลักประกันสุขภาพแห่งชาติ (สปสช.) ท่านที่สอง ต่อจากนายแพทย์สงวน นิตยารัมภ์พงศ์ เลขาธิการผู้ก่อตั้ง สปสช. ได้ลาออกจากกระทรวงสาธารณสุขในตำแหน่งรองอธิบดีกรมการแพทย์ เพื่อมาบุกเบิกระบบหลักประกันสุขภาพร่วมกับ สปสช.ตั้งแต่ปี 2545 เป็นผู้ที่มีบทบาทสำคัญในการก่อตั้งสำนักงานหลักประกันสุขภาพในส่วนภูมิภาค (สปสช.สาขาเขต) การควบคุมราคาอุปกรณ์ทางการแพทย์ที่มีราคาแพงในระบบหลักประกันสุขภาพ จนทำให้ได้ราคาที่สมเหตุสมผล ส่งผลให้ผู้ป่วยเข้าถึงบริการได้เพิ่มขึ้นเป็นจำนวนมาก นอกจากนี้ยังริเริ่มโครงการเจ็บป่วยฉุกเฉินถึงแก่ชีวิต ไม่ต้องถามสิทธิ ใกล้ที่ไหน ไปที่นั่น หรือระบบ EMCO (EMergency Claim Online) ช่วยให้คนไทยที่ประสบอุบัติเหตุหรือเหตุฉุกเฉินถึงแก่ชีวิต สามารถเข้ารักษาในโรงพยาบาลที่ใกล้ที่สุดได้ โดยไม่ต้องเสียค่าใช้จ่าย และเป็นผู้ดำเนินโครงการจ่ายตรงให้แก่พนักงานและข้าราชการองค์กรปกครองส่วนท้องถิ่น ลดผลกระทบของข้าราชการ/พนักงาน อปท.ที่ต้องสำรองจ่ายไปก่อนกรณีไปรับบริการ ฯลฯ
เกิดวันที่ 3 มกราคม พ.ศ. 2497เป็นชาวบางปลาม้า จังหวัดสุพรรณบุรีโดยกำเนิด จบการศึกษาจากคณะแพทยศาสตร์ศิริราชพยาบาลรุ่นที่ 84 รับราชการครั้งแรกในตำแหน่งผู้อำนวยการโรงพยาบาลสมเด็จพระยุพราชเลิงนกทา จ.ยโสธร และขยับเข้าสู่การบริหารงานในหน่วยงานระดับจังหวัด ระดับกรม และก้าวสู่ตำแหน่งรองอธิบดี ก่อนที่จะลาออกจากราชการมาทำงานกับ สปสช.ในปี 2545 โดยเป็นเลขาธิการสำนักงานหลักประกันสุขภาพแห่งชาติตั้งแต่ปี พ.ศ. 2551 - 24 มิถุนายน พ.ศ. 2558 ก่อนถูกย้ายไปเป็นประจำสำนักงานปลัดกระทรวงสาธารณสุขในวันที่ 25 มิถุนายน พ.ศ. 2558 ให้นายแพทบ์ ประทีป ธนกิจเจริญรักษาราชการแทนเลขาธิการสำนักงานหลักประกันสุขภาพแห่งชาติ จนกระทั่งหมดวาระการดำรงตำแหน่งเลขาธิการสำนักงานหลักประกันสุขภาพในวันที่ 15 พฤษภาคม พ.ศ. 2559
 เครื่องราชอิสริยาภรณ์อันเป็นที่เชิดชูยิ่งช้างเผือก ชั้นประถมาภรณ์ช้างเผือก (ป.ช.)
อะดีเคดอันเดอร์กราวด์
อะดีเคดอันเดอร์กราวด์ () เป็นอัลบั้มรวมเพลงลำดับที่สองและอีพีลำดับที่สิบเอ็ดของลิงคินพาร์กอันเดอร์กราวด์ ออกจำหน่ายในวันที่ 10 สิงหาคม พ.ศ. 2553 อัลบั้มนี้ประกอบด้วยเพลงทั้งหมดสิบเพลง โดยเป็นเพลงเดโมหรือเพลงที่รู้จักกันน้อยของลิงคินพาร์ก มีหนึ่งเพลงที่เป็นเพลงคัฟเวอร์แสดงสดโดยวงเทมเพิลออฟเดอะด็อก ร่วมกับนักร้องนำ คริส คอร์เนล
ป่านางเสือ
ป่านางเสือ ละครโทรทัศน์ไทย ที่ออกอากาศปี พ.ศ. 2554 ทาง ช่อง 7 สร้างจากบทประพันธ์ของ นอร์แมน วีรธรรม ซึ่งผลิตโดย กันตนา กำกับการแสดงโดย เอกภพ ตันหยงมาศกุล นำแสดงโดย ธนพล นิ่มทัยสุข และ จีระนันท์ มะโนแจ่ม ซึ่งละครเรื่องนี้ประสบความสำเร็จจนต้องสร้างภาคต่อคือ ป่านางเสือ 2
"ป่านางเสือ" เรื่องราวของ "แก๊งนางเสือ" ที่ต้องปกป้องป่าและบ้านดอนเสือให้รอดพ้นจาก "นายสินชัย" นักธุรกิจซึ่งมีองค์กร "แบล็กอีวิล" ที่คอยหนุนหลัง
ราคิม
วิลเลียม ไมเคิล กริฟฟิน จูเนียร์ () เกิดเมื่อวันที่ 28 มกราคม พ.ศ. 2511 หรือที่รู้จักกันดีในชื่อบนเวทีของเขา ราคิม เป็นนักร้องแร็ปชาวอเมริกัน หนึ่งในกลุ่มดนตรีฮิปฮอปสัญชาติอเมริกา อีริคบีแอนด์ราคิม เขาได้รับการยกย่องอย่างกว้างขวางในฐานะที่เป็นผู้ดำเนินรายการหรือพิธีกรที่มีความสามารถ
วอลเลย์บอลยุวชนหญิงชิงแชมป์เอเชีย 2010
วอลเลย์บอลยุวชนหญิงชิงแชมป์เอเชีย 2010 จัดขึ้นที่ Cheras Badminton Stadium, กัวลาลัมเปอร์, ประเทศมาเลเซีย ระหว่างวันที่ 20 - 28 พฤษภาคม 2010.
แบ่งกลุ่มโดยอาศัยอันดับจากวอลเลย์บอลยุวชนหญิงชิงแชมป์เอเชีย 2008.
ผู้เล่น
Fumika Moriya, Mari Horikawa, Saori Kaneko, Azusa Futami, Kaho Ano, Mirei Sasaki, Yukiko Yanagidani, Yumiko Mochimaru, Sumiko Mori, Riho Otake, Aya Yamakami, Mika Yamada
หัวหน้าผู้ฝึกสอน: Yoshiki Ogawa
แดนอรัญ แสงทอง
แดนอรัญ แสงทอง นักเขียนและนักแปลชาวไทยที่มีชื่อเสียงในระดับโลก เจ้าของฉายา ""ขบถวรรรณกรรม""
แดนอรัญมีชื่อจริงว่า เสน่ห์ สังข์สุข เกิดเมื่อปี พ.ศ. 2500 ที่อำเภอเมือง จังหวัดเพชรบุรี ในวัยเยาว์อยู่ในการอุปการะของพระอาจารย์อิน อินฺทโชโต ซึ่งเป็นพระภิกษุที่เป็นที่นับถือของชาวเพชรบุรี
แดนอรัญสำเร็จการศึกษาด้านวรรณคดีอังกฤษจากมหาวิทยาลัยศรีนครินทรวิโรฒ ประสานมิตร เคยทำงานเป็นล่ามให้กับองค์กรเพื่อการพัฒนาระหว่างประเทศแห่งสหรัฐอเมริกา หรือ USAID (United States Agency for International Development) ต่อมาได้ทำสำนักพิมพ์ มีผลงานแปลหนังสือของนักเขียนที่มีชื่อเสียงออกมาหลายเล่ม เช่น ออสการ์ ไวลด์, รพินทรนาถ ฐากูร
แดนอรัญ เริ่มมีชื่อเสียงขึ้นมาเมื่อปี พ.ศ. 2536 เมื่อนวนิยายเรื่อง "เงาสีขาว" ที่ออกเผยแพร่เมื่อปีเดียวกัน เสมือนเป็นปรากฏการณ์เล็ก ๆ ในแวดวงวรรณกรรมไทย แต่นวนิยายเรื่องนี้กลับถูกปฏิเสธจากคณะกรรมการพิจารณารางวัลซีไรต์ ไม่ได้มีแม้ชื่อติดอันดับผู้เข้าชิงรางวัลเลย โดยเป็นที่กล่าวกันว่าเพราะสิ่งที่อยู่ในเรื่องไปกระทบกับโครงสร้างของสังคม แต่กระนั้นเงาสีขาวก็ได้ถูกแปลเป็นภาษาต่างประเทศมากมาย เช่น ฝรั่งเศส, โปรตุเกส, อังกฤษ, สเปน และทำยอดขายได้มากกว่า 100,000 เล่ม ซึ่งหนึ่งในผู้มีชื่อเสียงระดับโลกที่ชื่นชอบหนังสือของแดนอรัญ คือ โชเซ มูรีนโย ผู้จัดการทีมและหัวหน้าผู้ฝึกสอนทีมเชลซี ทีมฟุตบอลที่มีชื่อเสียงของอังกฤษ และทำให้แดนอรัญได้รับเหรียญอิสริยาภรณ์ศิลปศาสตร์และอักษรศาสตร์ชั้นอัศวิน () จากกระทรวงวัฒนธรรม ประเทศฝรั่งเศส ซึ่งได้รับรางวัลนี้พร้อมกับ บ็อบ ดีแลน นักร้อง นักดนตรีที่มีชื่อเสียงชาวอเมริกัน
แดนอรัญ แสงทอง เป็นนักเขียนที่มีชื่อเสียงในระดับนานาชาติ โดยเฉพาะทวีปยุโรป แต่ทว่าในประเทศไทยกลับมีผู้รู้จักน้อยมาก เนื่องจากผลงานมีเอกลักษณ์ที่โดดเด่นทั้งวรรณศิลป์ การใช้ภาษาที่มีพลัง และมุมมองที่ลุ่มลึก ล้ำสมัย จึงยากแก่การเข้าใจของผู้อ่าน และก่อนออกพิมพ์ต้องผ่านการตรวจสอบแก้ไขไม่น้อยกว่า 8 เที่ยว
ในปี พ.ศ. 2557 จากผลงานรวมเรื่องสั้นชุด "อสรพิษและเรื่องอื่นๆ" ทำให้แดนอรัญได้รับรางวัลซีไรต์ ผู้คนจึงหันมาสนใจในผลงานของแดนอรัญมากยิ่งขึ้น
โซเดียมซัลไฟด์
โซเดียมซัลไฟด์ () เป็นสารประกอบเคมีมีสูตร NaS หรือที่พบมากกว่าคือ ไฮเดรต (hydrate) NaS·9HO ทั้งคู่เป็นเกลือละลายน้ำไร้สีซึ่งให้สารละลายด่างแก่ เมื่อสัมผัสอากาศชื้น NaS และไฮเดรตของมันจะปลดปล่อยไฮโดรเจนซัลไฟด์ ซึ่งมีกลิ่นคล้ายไข่เน่า
กลืน (เพลงซีซันไฟฟ์)
"กลืน" เป็นซิงเกิลของวง ซีซันไฟฟ์ ประพันธ์เนื้อร้องและแต่งทำนองโดย เหมือนเพชร อำมะระ และเรียบเรียงโดย เพิ่มศักดิ์ พิศิษฐ์สังฆการ เนื้อหาเพลงเกี่ยวกับเรืองราวความรักที่มีต่อคนทีคอยทำร้ายเราอยู่ตลอดเวลา ถึงแม้อยากจะไปแค่ไหน อยากบอกเลิกแค่ไหน แต่สุดท้ายก็ไปไหนไม่รอด เพราะต้องคอยกลืนน้ำลายตัวเอง
มิวสิกวีดีโอเผยแพร่ครั้งแรกในวันที่ 10 กรกฎาคม พ.ศ. 2557 เพลงนี้ยังถูกรวมในอัลบั้มของ Golden Era ซึ่งวางจำหน่ายในวันที่ 4 ธันวาคม พ.ศ. 2556
สไตล์ดนตรีของเพลงนั้นเป็นเพลงที่มีกลิ่นของดนตรี แจ๊ส เพลงนี้จะใช้เครื่องดนตรีไม่มาก แต่การเล่นของเครืองดนตรีแต่ละชิน จะละเมียดละมัยเป็นอย่างมากโดยจะเริ่มต้นด้วยเสียงเปียโนเศร้าๆ และการเล่นกีตาร์แบบบลูส์ ซึงได้ “ดัช” อดีตมือกีตาร์แห่งวง The Bottom Blues มาอัดให้การร้องในเพลงนี้ จะร้องโดยใช้โน้ตบลูส์ ในการสื่ออารมณ์เศร้า ยิ่งไปกว่านั้น ในช่วงท้ายของเพลง ยังมีการร้องประสานแบบอะแคปเปลลา ซึ่งมีความเคลื่อนไหวของระดับของระดับของอารมณ์ตั้งแต่ตั้นจนจบ
เพลง "กลืน" ได้ติดอันดับสูงสุดที่ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 กรกฎาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ขดลวดเทสลา
ขดลวดเทสลา () เป็นหม้อแปลงที่อาศัยหลักการเรโซแนนซ์ในวงจรไฟฟ้า โดยมีแกนเป็นอากาศ สามารถสร้างแรงดันไฟฟ้าระดับสูงได้อย่างน่าตกใจ ซึ่งเป็นหนทางนำส่งคลื่นวิทยุและทีวีในเวลาต่อมา นอกจากนั้น การค้นพบที่น่าสนใจที่สุดในเทสลาคอยส์ก็คือ สามารถส่งพลังไฟฟ้าผ่านอากาศที่เบาบางได้
เทสลาคอยส์ถูกสร้างขึ้นโดย นิโคลา เทสลา ซึ่งเป็นนักฟิสิกส์วิทยาศาสตร์ชาวโครเอเชีย เขาเคยได้ลองสร้างเทสลาคอยส์ ขนาดยักษ์เพื่อสร้างสนามแม่เหล็กไฟฟ้าที่มีความถี่สูงมาก จนสามารถส่งกระแสไฟ 10,000 วัตต์ ผ่านอากาศและสามารถจุดดวงไฟที่อยู่ห่างออกไป 40 กิโลเมตรได้มากกว่า 200 ดวง โดยในปัจจุบันภาพยนตร์หลายเรื่องนิยมนำเทสลาคอยส์มาใช้ เมื่อต้องการฉากฟ้าผ่าฟ้าแลบ หรือการสปาร์กของกระแสไฟฟ้า ยกตัวอย่างเช่นหนังเรื่อง ฅนเหล็ก 2029 ภาค 2 (terminator II) ศึกอภินิหารพ่อมดถล่มโลก (the sorcerer’s Apprentice) เป็นต้น นอกจากในวงการภาพยนตร์แล้วในวงการดนตรีเองก็นิยมนำเสียงที่เกินจากแรงดันกระแสไฟฟ้ามาใช้ เพื่อเป็นเสียงประกอบที่สร้างความแปลกใหม่ไปในตัวอีกด้วย
เทสลาคอยส์ ถูกเรียกอีกชื่อหนึ่งว่า หม้อแปลงแบบเรโซแนท์ มีความหมายทางฟิสิกส์ว่าหม้อแปลงนี้ทำงานที่ความถี่หนึ่งที่เกิดการ หลักการเรโซแนนท์เท่านั้น ไม่ใช่ทุกๆความถี่
คอยส์หรือขดลวดที่ทำให้เกิดประกายไฟฟ้าเป็นขดลวดตัวที่สอง สร้างขึ้นจากตัวเหนี่ยวนำ ตัวเก็บประจุ และตัวต้านทาน 
ตัวเหนี่ยวนำก็คือขดลวด เพราะขดลวดก็คือตัวเหนี่ยวนำในตัวอยู่แล้ว ค่าของความเหนี่ยวนำจะมากหรือน้อยขึ้นอยู่กับ จำนวนรอบ เส้นผ่าศูนย์กลาง และความยาวของขดลวด ทั้งตัวเหนี่ยวนำ ความจุไฟฟ้า และความต้านทาน ต้องมีค่าพอดี จึงจะทำให้เกิดความถี่เรโซแนนท์ขึ้นได้
เพื่อจะให้ขดลวดขดที่สองเกิดการเรโซแนนท์ พลังงานที่ป้อนให้กลับขดลวดขดที่สองจะต้องมีความถี่เดียวกัน กับความถี่ของขดลวดขดที่สอง เหมือนการเปรียบเทียบกับการตีระฆัง ถ้าเวลาตีระฆังด้วยไม้หรือฆ้อน เมื่อคุณตีเร็วหรือช้าเกินไปไม่สอดคล้องกับการสั่น ของระฆัง เสียงของระฆังจะไม่ดังกังวาน และดังไม่มากนัก แต่ถ้าคุณตีระฆังอย่างต่อเนื่องให้มีความถี่เดียวกับการสั่นของระฆัง จะได้เสียงที่กังวานและดังกระหึ่ม อันนี้คือปรากฎการณ์เรโซแนนท์
พลังงานของขดลวดที่สองมาจากขดลวดขดที่หนึ่ง ซึ่งวงจรของขดลวดขดที่หนึ่งประกอบด้วย
ทั้งหมดต่อขึ้นเป็นวงจรออสซิลเลต เมื่อเปิดไฟ จ่ายกระแสให้กับวงจรไฟฟ้า หม้อแปลงไฟจะจ่ายไฟให้กับตัวเก็บประจุจนเต็ม ประจุจะวิ่งกลับไปมาระหว่าง ตัวเก็บประจุกับตัวเหนี่ยวนำ เมื่อมันมีพลังงานมากพอแล้ว ประจุจะสามารถวิ่งผ่านช่องว่างได้ ความถี่ของวงจรไฟฟ้า คำนวณได้จาก ค่าของตัวเก็บประจุ และค่าของความเหนี่ยวนำ ให้ปรับแต่งความถี่ทางขดลวดที่หนึ่งจนกระทั่งมีความถี่เดียวกับขดลวดขดที่สอง พลังงานจะถูกถ่ายโอนจากขดลวดขดที่หนึ่งข้ามไปยังขดลวดขดที่สอง และถูกขยายจนมีแรงดันไฟฟ้ามหาศาล มากพอที่จะสปาร์กออกจากปลายของขดลวด
อย่างไรก็ตามเทสลาคอยด์ที่มีแรงดันไฟฟ้าระดับสูงเป็นอันตรายอย่างมาก ไม่ควรยืนอยู่ใกล้บริเวณหรือสัมผัสโดน เพราะอาจทำให้บาดเจ็บหรือเสียชีวิตได้
ปีย์ชนิตถ์ อ้นอารี
ปีย์ชนิตว์ อ้นอารี (ชื่อเล่น ; ปีย์ เกิด 21 พฤศจิกายน พ.ศ. 2524 - 6 ตุลาคม พ.ศ. 2545) เป็นนักกีตาร์และอดีตนักร้องนำดั้งเดิมของวงโปเตโต้ ตั้งแต่ปี พ.ศ. 2544-2545 ออกอัลบั้มกับโปเตโต้ ในอัลบั้ม Potato มีผลงานเพลงภายในชุด เช่น คนดีไม่มีที่อยู่ และ ทำนองที่หายไป แต่ไม่ประสบความสำเร็จเท่าที่ควร โดยปีย์เสียชีวิตใน 6 ตุลาคม พ.ศ. 2545 จากเหตุไฟฟ้าลัดวงจรจากการอาบน้ำ
เป็นเหตุให้ พัฒน์ชัย ภักดีสู่สุข (ปั๊ป) ก้าวขึ้นมาเป็นนักร้องนำของวงแทนที่ โดยปีย์ยังมีผลงานเพลงในอัลบั้ม Go...On (พ.ศ. 2546) เพลง น้ำหอม
ปีย์ชนิตถ์ อ้นอารี เกิดเมื่อวันที่ 21 พฤศจิกายน พ.ศ. 2524 ที่ อำเภอหาดใหญ่ , จังหวัดสงขลา , ประเทศไทย มีน้องชาย 2 คน น้องสาว 1 คน เรียนจบชั้นมัธยมต้นที่โรงเรียน โรงเรียนอัสสัมชัญศรีราชา จากนั้นไปเรียนต่อจนจบชั้นมัธยมจากเมอร์ซี่ สคูล ในประเทศสหรัฐอเมริกา ก่อนกลับสู่เมืองไทย ขณะนั้นปีย์ชนิตถ์ศึกษาในระดับอุดมศึกษาที่มหาวิทยาลัยธรรมศาสตร์ คณะศิลปศาสตร์ ปี 2 จนมีโอกาสได้เข้าเป็นศิลปินในสังกัด แกรมมี่ ในวง "โปเตโต้ ร่วมออกอัลบั้มกับวงในชุด โปเตโต้
เมื่อ เวลา 19.00 น. วันที่ 6 ตุลาคม พ.ศ. 2545 ร.ต.อ.พล พื้นพรหม ร้อยเวร สภ. ตำบลปลายบาง อำเภอบางกรวย จังหวัดนนทบุรี รับแจ้งมีผู้เสียชีวิตภายในบ้านพัก ไปตรวจสอบที่เกิดเหตุพร้อมด้วย พ.ต.อ.คำรบ ปัญญาแก้ว รอง ผบก.จังหวัดนนทบุรี และมูลนิธิป่อเต็กตึ๊ง ที่เกิดเหตุเป็นบ้านทาวน์เฮ้าส์สองชั้น บนเนื้อที่ 80 ตารางวา ที่เกิดเหตุบนชั้นสองของบ้าน โดยในสภาพบริเวณภายในห้องน้ำพบศพปีย์ชนิตว์ อ้นอารี อายุ 20 ปี เสียชีวิตในสภาพเปลือยกายอยู่บนพื้นห้องน้ำ คาดว่าเสียชีวิตมาแล้วประมาณ 3 วัน เนื่องจากศพขึ้นอืดและส่งกลิ่น พบว่าภายในห้องน้ำเครื่องทำน้ำอุ่นยังเปิดอยู่ เจ้าหน้าที่จึงให้เจ้าหน้าที่มูลนิธินำส่งสถาบันนิติเวชวิทยา เพื่อชันสูตรพลิกศพตามระเบียบ
สอบปากคำนายเตชนิตย์ อ้นอารี อายุ 19 ปี น้องชายของผู้ตายทราบว่า ปกติที่บ้านหลังนี้ผู้ตายและตนจะพักอาศัยอยู่ด้วยกัน เมื่อวันเสาร์ที่ผ่านมา ตนกลับมาที่บ้านตอนกลางคืนเคาะประตูเรียกเนื่องจากใส่กลอนประตูเหล็ก ด้านใน แต่ผู้ตายไม่ตอบกลับมา แม้จะเอาก้อนหินขว้างบ้านให้เสียงดัง ผู้ตายก็ไม่ได้ยิน จนกระทั่งวันนี้กลับมาบ้านอีกครั้งก็ไม่เจอพี่ชาย จึงขอยืมบันไดข้างบ้านปีนมองเข้าในหน้าต่างห้องน้ำ พบว่าผู้ตายนอนเสียชีวิตภายในห้องน้ำ จึงแจ้งเจ้าหน้าที่ตำรวจมาสอบสวน
ทางด้านนายณรงค์ อิสรากุล เจ้าหน้าที่มูลนิธิป่อเต็กตึ๊ง เปิดเผยว่า ขณะกำลังทำความสะอาดน้ำเหลืองภายในห้องน้ำที่เกิดเหตุ พบว่ามีกระแสไฟรั่วออกมาจากเครื่องทำน้ำอุ่น ตนจึงลงมาบอกเจ้าบ้านให้ช่วยปิดสะพานไฟ แต่ปรากฏว่าเมื่อแตะบริเวณรอบแผงไฟปรากฏว่ามีกระแสไฟฟ้าลัดวงจร
ในเบื้องต้นเจ้าหน้าที่สันนิษฐานว่า เกิดจากไฟฟ้าลัดวงจรขณะผู้ตายอาบน้ำ หรืออาจเกิดจากการที่หัวใจวายเนื่องจากผู้ตายป่วยเป็นโรคหัวใจอยู่แล้ว
คิดฮอด
"คิดฮอด" เป็นซิงเกิลที่ 3 ของวงดนตรีบอดี้สแลม และมีศิริพร อำไพพงษ์ มาร่วมร้อง จากอัลบั้มชุดที่ 5 "คราม"
เพลง "คิดฮอด" ประพันธ์เนื้อร้องและแต่งทำนองโดย อาทิวราห์ คงมาลัย, อ.วสุ ห้าวหาญ และเรียบเรียงโดย บอดี้สแลม, พูนศักดิ์ จตุระบุล ออกจำหน่ายในวันที่ 11 พฤษภาคม พ.ศ. 2553 และมิวสิกวิดีโอเผยแพร่ครั้งแรกทางรายการ ไฟฟ์ไลฟ์ ช่อง 5 ในวันที่ 23 กรกฎาคม พ.ศ. 2553
เพลง "คิดฮอด" ได้รับรางวัลถึง 3 รางวัลได้แก่ รางวัลคมชัดลึกอวอร์ดส ครั้งที่ 8 ประจำปี 2554 สาขาเพลงยอดเยี่ยม, รางวัลซี้ดอวอร์ดส ครั้งที่ 6 ประจำปี 2554 สาขาเพลงยอดเยี่ยมสุดซี้ดประจำปี และรางวัลสีสันอวอร์ดส์ ครั้งที่ 23 ประจำปี 2554 สาขาเพลงในการบันทึกเสียงยอดเยี่ยม
เพลง คิดฮอด ติดอันดับสูงสุด 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันอาทิตย์ที่ 13 มิถุนายน พ.ศ. 2553 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตัดออกด้วยความถี่วิทยุ
การตัดออกด้วยความถี่วิทยุ () เป็นวิธีดำเนินการทางการแพทย์ซึ่งระบบการนำไฟฟ้าหัวใจ เนื้องอกหรือเนื้อเยื่อทำหน้าที่ผิดปรกติอื่นบางส่วนถูกตัดออกโดยใช้ความร้อนที่สร้างจากกระแสสลับความถี่สูง (ในพิสัย 350–500 กิโลเฮิรตซ์) โดยทั่วไป ทำ RFA ในสถานที่ผู้ป่วยนอก โดยใช้ยาระงับความรู้สึกเฉพาะที่หรือการให้ยาชาระงับความรู้สึกตัว
เดอะลอดส์ออฟมิสเซอรี
เดอะลอดส์ออฟมิสเซอรี () เป็นสตูดิโออัลบั้มชุดที่ 5 ของวงดนตรีแนวคลาสสิกร็อกร่วมสมัย ค็อกเทล อัลบั้มนี้ออกจำหน่ายเมื่อวันที่ 2 ตุลาคม พ.ศ. 2557 จากค่ายเพลงจีนี่เรคคอร์ดส ในเครือจีเอ็มเอ็ม แกรมมี่ เปิดตัวด้วยซิงเกิลแรก "คุกเข่า" ที่ออกในปี พ.ศ. 2555 ตามด้วย "น้ำตาสุดท้าย" "โปรดเถิดรัก" "เธอ" และ "คู่ชีวิต" และในอัลบั้มนี้เป็นการกลับมาของมือเบส ปาร์ค เกริกเกียรติ สว่างวงศ์ ส่วนอายุ จารุบูรณะ ได้ขอลาออกไปทำตามคำสัญญากับเพื่อนมัธยมที่จะสร้างวงดนตรีด้วยกัน จึงได้ฟิลิปส์ เปรมสิริกรณ์ได้เข้ามาทำหน้าที่มือกลอง
ชื่อของอัลบั้ม "เดอะลอดส์ออฟมิสเซอรี" หมายความว่า 'เจ้าแห่งความทุกข์' เป็นอัลบั้มที่เกิดขึ้นจากแนวความคิดที่ว่า ความสุขที่แท้จริงยั่งยืนย่อมเกิดขึ้นได้จากการยอมรับในความทุกข์ ผู้ที่เข้าใจความทุกข์มากกว่าใครย่อมจะมีความสุขอยู่เสมอ โดยภาพรวมของอัลบั้มนั้น ค็อกเทลได้เน้นเรื่องของการนำมาปรับให้แสดงสดได้ง่ายขึ้นมากกว่าในอัลบั้มที่ผ่านมา เนื่องจากได้มีปัญหานี้ตลอดหลายปีที่เริ่มทำการทัวร์แสดงสด เพลงเร็วในอัลบั้มนี้จึงมากขึ้น เนื้อหาของเพลงกระชับขึ้นและสั้นลง เน้นตรงประเด็นมากขึ้น แต่ใช้วิธีซ่อนความหมายแฝงที่ลึกซึ้งไปกว่าเดิมเอาไว้แทน
แนวเพลงของอัลบั้มนี้ยังคงเป็นการผสมผสานแนวดนตรีหลากหลาย ลงมาในดนตรีพื้นฐานของค็อกเทล เช่นเดียวกับอัลบั้มที่แล้ว "เท็นเทาซันด์เทียร์ส" ที่เป็นการนำเอาแนวเพลงของชาติต่างๆ มาผสมลงไปในแต่ละเพลง ได้แก่ ซิงเกิลแรกที่ออกเมื่อวันที่ 10 ตุลาคม พ.ศ. 2555 เพลง "คุกเข่า" ที่มีการผสมกับดนตรีอิเล็กทรอนิกส์แดนซ์ ตามด้วยซิงเกิลที่สอง "น้ำตาสุดท้าย" ที่มีการผสมกับเครื่องเป่าทองเหลืองจำนวนมาก ซิงเกิลที่สาม "โปรดเถิดรัก" เป็นเพลงแรกที่ได้ร่วมงานกับวงออเคสตราเต็มวง และเป็นเพลงที่ตัดออกมาจากหนึ่งประโยคและนำมาขยายความจากเพลง "เธอทำให้ฉันเสียใจ" ในอัลบั้ม "เท็นเทาซันด์เทียส์" และซิงเกิลที่สี่ "เธอ" ที่เป็นแนวดนตรีอะคูสติกส์ นอกจากนี้ ค็อกเทลยังได้รวมผลงานเพลง "พันธนาการ" ซึ่งเป็นเพลงเก่าจากสตูดิโออัลบั้มชุดที่สาม "อินเดอะเมมโมรีออฟซัมเมอร์โรมานซ์" ที่มีแนวเพลงเดิมที่เป็นเฮฟวีเมทัล โดยทำขึ้นใหม่อีกครั้งให้เป็นเพลงแนวบัลลาด และทำให้จังหวะเพลงช้าลง
เพลงทั้งหมดแต่งโดยค็อกเทล คำร้องและทำนองโดย ปัณฑพล ประสารราชกิจ
โครงสร้างของโลก
โครงสร้างภายในของโลกแบ่งเป็นชั้นในเปลือกทรงกลมคล้ายหัวหอม ชั้นเหล่านี้สามารถนิยามโดยคุณสมบัติทางเคมีหรือวิทยากระแส (rheology) ของมัน โลกมีเปลือกแข็งซิลิเกตชั้นนอก เนื้อโลกที่หนืดมาก แก่นนอกที่เหลวซึ่งหนืดน้อยกว่าเนื้อโลกมาก และแก่นในแข็ง ความเข้าใจโครงสร้างภายในของโลกอาศัยการสังเกตภูมิลักษณ์และการวัดความลึกของมหาสมุทร (bathymetry) การสังเกตหินในหินโผล่ ตัวอย่างซึ่งถูกนำสู่พื้นผิวจากชั้นที่ลึกกว่าโดยกิจกรรมภูเขาไฟ การวิเคราะห์คลื่นแผ่นดินไหวซึ่งผ่านโลก การวัดสนามความโน้มถ่วงของโลกและการทดลองกับของแข็งผลึกที่ลักษณะเฉพาะความดันและอุณหภูมิของภายในชั้นลึกของโลก
แรงกระทำโดยแรงโน้มถ่วงของโลกสามารถนำมาใช้ในการคำนวณหามวลของโลกและการประมาณค่าปริมาตรของโลกได้, ดังนั้นความหนาแน่น (density) เฉลี่ยของโลกก็จะสามารถคำนวณได้ นักดาราศาสตร์ยังสามารถคำนวณหามวลของโลกได้จากวงโคจรและผลกระทบต่อวัตถุที่วางอยู่บนดาวเคราะห์ในระยะใกล้เคียงได้
โครงสร้างของโลกสามารถกำหนดนิยามได้ในสองแนวทางคือ : โดยคุณสมบัติเชิงทางกล เช่น วิทยาศาสตร์การไหล (rheology) หรือ คุณสมบัติทางเคมี คุณสมบัติโครงสร้างภายในของโลกในทางกายภาพนั้น, ก็สามารถแบ่งออกได้เป็น 5 ชั้น ได้แก่ ชั้นธรณีภาค (lithosphere), ชั้นฐานธรณีภาค (asthenosphere), ชั้นเนื้อโลกมัชฌิมภาค (mesospheric mantle) , แกนโลกชั้นนอก (outer core) และ แกนโลกชั้นใน (inner core) ในทางเคมี, โครงสร้างภายในของโลกแบ่งออกเป็น 5 ชั้นที่สำคัญ, สามารถแบ่งออกได้เป็น เปลือกโลก (crust), เนื้อโลกตอนบน (upper mantle), เนื้อโลกตอนล่าง (lower mantle), แกนโลกชั้นนอก, และแกนโลกชั้นใน องค์ประกอบทางธรณีวิทยาในระดับชั้นต่าง ๆ ของโลก อยู่ที่ระดับความลึกภายใต้พื้นผิวลงไปดังต่อไปนี้:
โครงสร้างแต่ละชั้นของโลกได้รับการคาดการณ์โดยทางอ้อมโดยใช้เวลาในการเดินทางของการหักเหและการสะท้อนของคลื่นแผ่นดินไหวที่ถูกสร้างขึ้นจากการเกิดแผ่นดินไหว แกนโลกนั้นจะไม่อนุญาตให้คลื่นเฉือน (shear wave) เคลื่อนที่ผ่านมันไปได้ในขณะที่ความเร็วของการเดินทาง (ความเร็วของคลื่นไหวสะเทือน (seismic velocity)) จะมีความเร็วแตกต่างกันในระดับชั้นอื่น ๆ การเปลี่ยนแปลงความเร็วของคลื่นไหวสะเทือนระหว่างชั้นที่แตกต่างกันจะทำให้เกิดการหักเหของทิศทางการเคลื่อนที่ของคลื่นอันเนื่องมาจากกฎของสเนลล์ (Snell's law) เหมือนการเบี่ยงเบนทิศทางของแสงขณะที่มันผ่านปริซึม ในทำนองเดียวกันการสะท้อนจะเกิดจากการเพิ่มขึ้นอย่างมากในความเร็วของคลื่นไหวสะเทือนและมีความคล้ายคลึงกับแสงสะท้อนจากกระจก
ความหนาแน่นเฉลี่ยของโลกคือ 5,515 kg/m เนื่องจากความหนาแน่นเฉลี่ยของพื้นผิวของโลกมีค่าเพียงประมาณ 3,000 kg/m เราจึงสรุปว่าจะต้องมีวัตถุที่มีความหนาแน่นอยู่ภายในแกนของโลก การตรวจวัดคลื่นไหวสะเทือนแสดงให้เห็นว่าแกนโลกจะแบ่งออกเป็นสองส่วน ได้แก่ ส่วนที่เป็น "ของแข็ง" จะอยู่ตรงแกนโลกชั้นในที่มีรัศมีประมาณ 1,220 กิโลเมตร และส่วนที่เป็นของเหลว จะอยู่บริเวณแกนโลกชั้นนอกที่ขยายขอบเขตอาณาบริเวณเป็นรัศมีเกินกว่าประมาณ 3,400 กม มีความหนาแน่นอยู่ระหว่าง 9,900 และ 12,200 kg/m ในแกนชั้นนอกและ 12,600-13,000 kg/m ในแกนชั้นใน
แกนโลกชั้นในถูกค้นพบในปี 1936 โดย อิงเง ลีแมน (Inge Lehmann) และเชื่อกันว่าโดยทั่วไปจะมีองค์ประกอบหลักเป็นเหล็กและนิกเกิลเป็นบางส่วน มันไม่จำเป็นต้องเป็นของแข็ง, แต่, เพราะมันสามารถที่จะหันเห (deflect) ทิศทางการเคลื่อนที่ของคลื่นแผ่นดินไหวได้, มันจึงต้องประพฤติตัวเป็นของแข็งได้ในบางสมัย หลักฐานที่ได้รับจากการทดลองได้จากในช่วงเวลาวิกฤตของแบบจำลองผลึกของแกนโลก
ชั้นแมนเทิลหรือเนื้อโลก (Earth's mantle) แผ่ขยายไปถึงระดับความลึกประมาณ 2,890 กม. ทำให้มันเป็นชั้นที่มีความหนามากที่สุดในภายในโครงสร้างของโลก
ฮะสึเนะ มิกุ: โปรเจกต์ ดีวา
ฮะสึเนะ มิกุ: โปรเจกต์ ดีวา (初音ミク -Project DIVA-) เป็นซีรียส์ของวีดีโอเกมแนวดนตรีที่พัฒนาโดยเซก้า และ Crypton Future Media เกมหลักของซีรียส์นี้ส่วนใหญ่เป็นเกมสำหรับเพลย์สเตชันพอร์เทเบิล, เพลย์สเตชันวิต้า, เพลย์สเตชัน 3 เป็นเกมตู้อีก 1 ภาค ส่วนเกมรองนั้นเป็นเกมสำหรับ นินเท็นโด 3ดีเอส 2 ภาค และ iOS อีก 2 ภาค
ฟูจิมิโนะ
ฟูจิมิโนะ () เป็นเมืองในจังหวัดไซตามะ ประเทศญี่ปุ่น ตั้งอยู่ทางทิศเหนือประมาณ 30 กิโลเมตร จากใจกลางเมืองโตเกียว และทางทิศตะวันตกของเมืองไซตามะ มีอาณาเขตติดกับเมือง คาวาโงเอะ ฟูจิมิ และมิโยชิ
ฟูจิมิโนะในปัจจุบันสถาปนาขึ้นเมื่อวันที่ 1 ตุลาคม ค.ศ. 2005 จากการควบรวมระหว่างเมืองคามิฟูกูโอกะ กับหมู่บ้านโออิ ในเขตอำเภออิรูมะ มีขนาดพื้นที่ทั้งสิ้น 19.70 ตารางกิโลเมตร มีจำนวนประชากร 107,459 คน ในปี ค.ศ. 2011
ปลาเบลนนี่หน้าผี
ปลาเบลนนี่หน้าผี (; ) ปลาทะเลขนาดเล็กชนิดหนึ่ง จำพวกปลาเบลนนี่ จัดอยู่ในวงศ์ปลาตั๊กแตนหิน (Blenniidae)
มีรูปร่างกลม ลักษณะคล้ายปลาไหลหรือปลาตีน สีลำตัวสีตุ่น ๆ ครีบหลังยาวตลอดลำตัว พื้นสีผิวเป็นสีขาว ด้านข้างมีบั้งสีน้ำตาลคาดตลอดลำตัว บริเวณใบหน้ามีจุดประสีฟ้า ตาอยู่ปลายสุดของส่วนหัว
มีความยาวเต็มที่ประมาณ 14 เซนติเมตร จัดเป็นปลาที่มีรูปร่างหน้าตาแปลก พบกระจายพันธุ์ตามแนวปะการังในระดับความลึกไม่เกิน 8 เมตร ของชายฝั่งทะเลของแอฟริกาตะวันออก, ทะเลแดง, เกาะซามัว, หมู่เกาะไมโครนีเซีย และออสเตรเลีย โดยหลบซ่อนและอาศัยอยู่ตามซอกหิน
เป็นปลาที่ไม่สวยงาม แต่มีความแปลก และเป็นปลาที่กินพืชเป็นอาหาร มีอุปนิสัยรักสงบ จึงนิยมอย่างมากสำหรับการเลี้ยงเป็นปลาสวยงาม โดยผู้เลี้ยงจะเลี้ยงให้กินตะไคร่น้ำภายในตู้
ทูฮาร์ต
ทูฮาร์ด (; ) เป็นคู่ของเกาหลีใต้ที่เกิดจากการคีย์จาก SHINee และอูฮยอน อินฟินิทในปี 2014 มันเป็นความร่วมมือระหว่าง SM Entertainment และ Woollim บันเทิง
เมื่อวันที่ 20 กุมภาพันธ์วิดีโอบทถูกอัพโหลดในช่องของ YouTube SMTOWN อย่างเป็นทางการประกาศหน่วยคู่ที่ได้รับข่าวลือแล้ว ทั้งอูฮยอนและคีย์ระบุว่ามันเป็นความคิดของพวกเขาในการสร้างหน่วยนี้เนื่องจากทั้งสองเป็นเพื่อนกันและพวกเขามีความสนใจในการทำงานร่วมกับคนอื่น ๆ พวกเขาไม่ได้คาดหวังที่จะทำโครงการความร่วมมือร้องเพลงแทนความคิดของการถ่ายภาพและที่คล้ายกัน
มินิอัลบั้มที่อร่อยและวิดีโอเพลงสำหรับเพลงไตเติ้ลที่ได้รับการปล่อยตัวใน 10 มีนาคมในวันเดียวกันพวกเขาจัดแสดงครั้งแรกของพวกเขาใน Coex Artium โดยเจ้าภาพ labelmates มินโฮและซองกยู
เดอะเกรซ (วงดนตรี)
ดาน่า & ซันเดย์ (; ) ที่ 27 มกราคม SM Entertainment ยืนยันว่าเป็นกลุ่มที่จะกลับมาในเดือนเมษายนโดยไม่ต้อง
Stephanie (ตารางบัลเล่ต์) และ Lina (อาชีพ) ในเดือนกรกฎาคม แต่คู่ย่อยหน่วยThe Grace - Dana และ Sunday,
ปล่อยดิจิตอลซิงเกิ้ลชื่อ "나좀봐줘 (One More Chance)" และปรากฏบนโปรแกรมเพลง KBS MusicBank